Dampmart - Wikipedia, entziklopedia askea.\nDampmart Frantziako udalerria da, Sena eta Marne departamenduan dagoena, Île-de-France eskualdean. 2013an 3.092 biztanle zituen.\nLaurent Delpech (en)\n48°53′12″N 2°44′06″E / 48.8867°N 2.735°E / 48.8867; 2.73548°53′12″N 2°44′06″E / 48.8867°N 2.735°E / 48.8867; 2.735\nThorigny-sur-Marne, Annet-sur-Marne, Chalifert, Chessy, Jablines, Lagny-sur-Marne eta Montévrain\n3.417 (2019ko urtarrilaren 1a)\n1.706 (%49.9) 1.669 (%48.8)\n2007an Dampmart udalerrian erroldatutako biztanleak 3.092 ziren. Familiak 1.149 ziren, horien artean 266 pertsona bakarrekoak ziren (90 bakarrik bizi ziren gizonak eta 176 bakarrik bizi ziren emakumeak), 365 seme-alabarik gabeko familiak ziren, 445 seme-alabak dituzten bikoteak ziren eta 73 seme-alabak dituzten guraso-bakarreko familiak ziren.\n2007an 1.256 etxebizitza zeuden, 1.170 familiaren etxebizitza nagusia ziren, 18 bigarren erresidentzia ziren eta 68 hutsik zeuden. 1.008 etxeak ziren eta 231 apartamentuak ziren. 1.170 etxebizitza nagusietatik 915 bere jabearen bizilekua ziren, 228 alokairuan okupaturik zeuden eta 27 doan lagata zeuden; 43 etxek gela bat zuten, 100 etxek bi zituzten, 180 etxek hiru zituzten, 311 etxek lau zituzten eta 536 etxek bost zituzten. 892 etxek euren parking plaza propioa zuten azpian. 523 etxetan ibilgailu bat zegoen eta 531 etxetan bat baino gehiago zituzten.\nDampmart udalerriko biztanleria-piramidea 2009an .\n2007an lan egiteko adina zuten pertsonak 2.049 ziren, horien artean 1.576 aktiboak ziren eta 473 inaktiboak ziren. 1.576 pertsona aktiboetatik 1.434 lanean zeuden (758 gizon eta 676 emakume) eta 140 langabezian zeuden (66 gizon eta 74 emakume). 473 pertsona inaktiboetatik 160 erretiraturik zeuden, 167 ikasten zeuden eta 146 "bestelako inaktibo" gisa sailkaturik zeuden.\n2009an Dampmart udalerrian 1.170 unitate fiskal zeuden, 3.091 pertsonek osaturik. Pertsona bakoitzeko diru-sarrera fiskalaren mediana urteko 23.551 euro zen.\n2007an zeuden 114 komertzioetatik, 2 janari enpresak ziren, 5 bestelako produktu industrialen fabrikazioko enpresak ziren, 36 eraikuntza enpresak ziren, 23 ibilgailuen saltze eta konpontze enpresak ziren, 12 garraio enpresak ziren, 1 ostalaritza eta jatetxe enpresa zen, 3 informazio eta komunikazio enpresak ziren, 1 finantziazio enpresa zen, 3 higiezinen enpresak ziren, 19 zerbitzu enpresak ziren, 7 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 37 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 3 igeltseroak, 6 margolariak, 5 zurginak, 9 iturginak, 7 argiketariak, 1 eraikuntza enpresa, 1 jatetxe, 1 higiezinen agentzia eta 1 apaindegia.\n2009an zeuden 4 establezimendu komertzialetatik, 1 120 m2 baino gutxiagoko denda zen, 1 okindegi zen, 1 kirol-denda zen eta 1 drogeria zen.\n2000. urtean Dampmart udalerrian 6 nekazaritza-ustiategi zeuden.


Mercadonaren elikagai-dohaintza Araban - Mercadona\nZaindu dezagun PlanetaZaindu dezagun Planeta\nZaindu dezagun Planeta\nMercadonak 3.000 kilo produktu eman dizkio Arabako Elikagaien Bankuari\n2019ko abuztuaren 02a\nMercadonak 921.000 kilo baino gehiago eman ditu premiazko produktuetan 2018an Euskadin.\nMercadonak 3.000 kilo premiazko produktu eman dizkio Arabako Elikagaien Bankuari: esnea, olioa eta lekale egosiak. Honenbestez, berritu egin du Mercadonak Arabara iritsi zenetik hango Elikagaien Bankuarekin duen lankidetza-hitzarmena. Beste zenbait laguntza emateaz gain, premiazko produktuak banatzen ditu egunero Mercadonak, eta Arabako Elikagaien Bankuak jakiak biltzeko antolatzen dituen kanpainetan ere parte hartzen du, hitzarmenari jarraikiz.\nProduktuak emateko ekitaldian izan dira Daniel Fernández, Arabako Elikagaien Bankuko lehendakaria, eta Miryam Oca, Mercadonaren Kanpo Harremanetarako Euskadiko kudeatzailea. Ocak eskerrak eman dizkio Elikagai Bankuari “pobreziari aurre egiteko egunero egiten duen lanarengatik”, eta “aukera ematen digulako haiekin elkarlanean aritzeko, gehien behar dutenei lagundu ahal izateko eta enpresa sozialki arduratsua garela erakusteko”. Bestalde, Fernándezek eskerrak eman dizkio Mercadonari “eguneroko laguntzarengatik, gure lan altruista bideratzen laguntzen baitigu”.\nEnpresaren erantzukizun sozialari jarraikiz, Mercadonak, Arabako Elikagaien Bankuari ez ezik, Gasteizko Babesgabetuen Andre Maria jangela sozialari —egunero— eta Arabako eta Gipuzkoako elikagai-bankuei ere laguntzen die. Lankidetza horiei esker, 921.000 kilo elikagai banatu ziren iaz Euskadin.\nMiryam Oca, Mercadonaren Kanpo Harremanetarako Euskadiko kudeatzailea, eta Daniel Fernández, Arabako Elikagaien Bankuko lehendakaria.\nMercadonak 18 denda ditu Euskadin: bost Gasteizen (Araba); hiru Bilbon; bana Barakaldon, Basaurin, Santurtzin, Berangon eta Leioan (Bizkaia); eta beste bana Irunen, Eibarren, Oiartzunen, Donostian eta Elgoibarren (Gipuzkoa). Lantaldea 1.640 pertsonak osatzen dute, eta kalitateko enplegu egonkorra dute. Gasteizko bloke logistikoaren bigarren fasea eraikitzeari ekin dio Mercadonak. Euskadi, Nafarroa, Errioxa, Kantabria eta Burgosko supermerkatuak hornituko ditu bloke logistiko horrek. Horretarako, 56 milioi euroko inbertsioa egin du 2018an; horri esker, izoztuen eremua martxan jarriko du, ogia egiteko instalazio bat eraikiko du eta produktu lehorretarako nabe berri bat egingo du, erabat automatizatua. Mercadonak Euskadiren alde egin duen apustuaren erakusgarri da, besteak beste, 442 milioi euroko erosketak egin dizkiela euskal hornitzaileei 2018an, aurreko urtean baino % 4,5 gehiago; halaber, 73,5 milioi euroko inbertsioa egin du.\nArabako Elikagaien Bankua\n1998tik ari da Arabako Elikagaien Bankua gosearen aurka borrokan. Horretarako, doan ematen dizkioten elikagaiak jaso, hautatu eta birziklatu egiten ditu, eta, bide batez, elikagaiak alferrik galtzearen aurka egiten du, eta ingurumena zaintzen du. 2018an, Arabako Elikagaien Bankuko 61 boluntarioek 1.853 tona elikagai banatu zizkieten 4.194 onuraduni, 51 erakunde laguntzaileren bitartez.\nMercadonaren erantzukizun sozial korporatiboarekin bat datorren gizarte-ekintza jasangarriko politika\nMercadonak gizartearekiko dituen konpromisoetako bat da gizarteari itzultzea gizartetik jasotzen duenaren zati bat. Horretarako dauka, hain juxtu ere, Erantzukizun Sozialeko Plana, zeinak hainbat jarduera-ildo jasangarriren bidez jorratzen baititu konpainiaren alderdi soziala eta etikoa, hazkunde partekatuaren aldeko jardunaren sendogarri guztiak ere. Politika horri jarraikiz, Mercadona lanean ari da, besteak beste, Hiri Banaketa Jasangarriaren Proiektua garatzen laguntzeko, bai eta gure hirietako airearen kalitatea hobetzeko ere, bere kamioi eta furgonetak higiarazteko teknologia garbiagoak eta eraginkorragoak erabiliz, eta bere saltokietan lorategi-estalkiak eta lorategi bertikalak eraikiz.\nIngurumen-jasangarritasuna da Mercadonaren Erantzukizun Sozial Korporatiboaren beste ildo estrategiko bat. Mercadonaren Ingurumena Kudeatzeko Sistema propioak logistika hobetzea, energia-efizientzia areagotzea eta hondakin gutxiago sortzea du helburu. Sistema horren parte batek ekonomia zirkularra du inspirazio-iturri, eta hau du xede: hondakinak berriz ere baliabide bilakatzea, Totaler hornitzaileekin elkarlanean jardunez.\nHorrez gain, Mercadonak 170 jantoki soziali eta 60 elikagai-bankuri laguntzen die, bai eta Espainia osoko ongintzako beste zenbait erakunderi ere, elikagaiak emanez edo elikagaiak jasotzeko kanpainak sustatuz. Halaber, beren dendak trencadisezko muralekin apaintzeko, 33 fundazio eta okupazio-zentrorekin lankidetzan jarduten da. Desgaitasun intelektuala duten mila lagunek baino gehiagok egiten dituzte mural horiek.\n2009az geroztik, Jasangarritasunerako Banaketaren Europako Foroko (REAP) partaide da Mercadona. Hainbatean behin, erakunde horretako kide guztien jardueraren jasangarritasunaren kanpo-ikuskapenak egin ohi dira. Europako Batzordea ere erakundeko lehendakaritzako kide da. Bestalde, Mercadonak bere atxikimendua adierazi zion Nazio Batuen Mundu Hitzarmenari 2011. urtean, zeinak jasotzen baititu giza eskubideen, lan-arauen eta ingurumenaren aldeko eta iruzurraren aurkako borrokaren oinarrizko balioak.\nMercadonak 3.000 kg produktu eman dizkio Bizkaiko Elikagaien Bankuari\nMercadonak 2.500 kilo produktu eman dizkio Gipuzkoako Elikagaien Bankuari


120 urte Dama Mikaela (1820-1901) hil zenetik - - Plaentxia.eus\n120 urte Dama Mikaela (1820-1901) hil zenetik\nSorapedia 2021-03-06 23:32\nJosefa Micaela Maiztegi, Dama Mikaela, ezaguna izan da Soraluzeko Babesetxeari lagatako ondasunengatik. Honetaz gain, izaeraz ere nabarmendu zen bere garaian: bere asmoak eta nahiak aurrera atera zituen herriko gizon ahaltsuenen kontra... diruaz lagunduta, noski.\nJosefa Micaela Lucasa Maiztegi Aldasoro 1820ko urriaren 17an jaio zen Pintorekua etxean.\nZortzi neba-arrebatan laugarrena, familiaren ondasun gehienak eskuratu zituen; eta gainera izeba aberats batek bere ondasunak ere laga zizkion, tartean Atxuriko Mendizabal etxea (gerora Babesetxea izan zena).\nSoraluzen Erruki-etxea behar zela eta, 1896. urtean Isidoro Iturriaga Trocaola indianoak emandako diruaz Mendizabal etxea alokatu zioten Dama Mikaelari.\nBaina bi urte geroago Udalak Erruki-etxea zena Babesetxe-ospitala bihurtu zuen, eta gaixoak artatzen hasi ziren, tartean Erregetxean kantonatuta zeuden Itsas Infanteriako soldaduak.\nItxura denez, gure Mikaelari ez zion gustatu Gobernu liberaleko soldaduak "bere etxean" egotea, eta argi ohartarazi zuen Udala: babesetxea bai, baina ospitala ez; bestela, denak etxetik botatzeko mehatxua egin zuen. Atzera eta aurrera ibili ondoren, azkenean Udalak amore eman zuen: ez zen gaixorik artatuko Babesetxean, are gutxiago soldadurik.\nUdalari baldintzak, testamentuan\n1901.eko martxoaren 3an, orain dela 120 urte, hil zen Josefa Micaela Lucasa Maiztegi Aldasoro, jaiotako etxean bertan (Arrano tabernaren gainean). 82 urte zituen. Baina oraindik sorpresa bat gorde zuen Udalarentzat.\nHilabete batzuk lehenago testamentua egin zuen Elgoibarren, Babesetxeari Mendizabal etxea eta hainbat lursail uzten zizkiona.\nTestamentua isilpean gorde zuten eta, Udalak testamentu-betearazlearengana jo zuenean, hiru urte pasa ziren baldintza estuak ezagutu arte: Erruki-etxe berria sortu behar zen, Udalarekin edo gabe (gogoratu Babesetxea 1896tik martxan zegoela), San Vicente de Paul-eko Alabak ekarri behar ziren (1896.tik Mertzedariak bertan ari ziren)...\nTirabira askoren ostean, 1904ko otsailean Udalak amore eman behar zuen atzera, Dama Mikaelaren baldintza ia guztiak onartuz, mojena ezik (Mertzedariak Soraluzen geratu ziren 2005. urtera arte). Gainera, esker onez, Dama Mikaelaren erretratua Mendizabal etxeko leku nabarmenean ipini zuten, gaur egun Zaharren egoitzan daukatena.


Kirikiño proiektuak: Elikadura, jaten duguna garelako eta Ikuskizunak, ikusten duguna garelako. | zuIN\nurtean sortutako atseden talde Laudioarrak, aurten 2019an 35 urte betetzen dituen honetan proiektua berritu dute, orain arte egindako ibilbide oparoarekin jarraitzeko asmotan. Hori dela eta, bazkide izateko kanpaina atera du bi proiekturekin batera, hauek garatzeko bi astean behin hauekin zerikusia duten ekintza ezberdinak egingo dituztelarik.\nElikadura, jaten duguna garelako\nLauhilabeteko proeiktua izango da martxotik ekainerarte. Proiektuaren bi ardatzak Ellakuriko udal ortuetara eta sukaldaritza tailer bat hilabetean behin burutzea izango dira. Proiektu honek helburu nagusitzat ditu ELIKADURA, TALDE LANA, NATURA, KULTURA, SORMENA eta AUTONOMIA bezalako baloreak barneratzea. 2006 eta 2013 urteen bitartean jaiotako haurrei bideratutako proiektua da.\nEsan bezala, proiektu honen bi ardatz nagusiak hurrengoak dira:\nEkoiztu, baratzera txangora\nOstiral bat hilabetean atseden taldeak eskuratu duen 168 metro karratuko baratzera hurbilduko gara. Bertan sasoian zer erein, landatu eta jasotzen den erakutsi eta haurrak baratzea antolatzeko aukera izango dute. Laudioko Ugarte auzoa du kokagune proiektu berrituaren habiak, nora hilabetero eskualdeko hamaika haur eta gazterekin irteerak egingo diren behin edo birritan.\nBaratzetik pasa ostean sukaldatzea egokitzen da, eta horretarako hilero burutuko dira jardunaldi ezberdinak sukaldea hizpide izanik. Larunbat bat hilabetean sukaldaritza tailerra burutuko da Museo Gastronomikoan. Gure menua sortuko dugu bertoko ekoizleen produktuekin errezetetan oinarrituta eta gure ukitu pertsonalarekin lehenengo eta bigarren plater eta postre bat eginez. Ostean gure platerak bazkaldu eta tailer batekin bukatuko dugu eguneko egonaldia. Goizetik abiatuta, bazkalostera arte luzatuko dira sukaldaritza tailerrak.\nIkuskizunak, ikusten duguna garelako\nHiru ataletan sailkatuko da ikuskizunen ildoa.\nParadisu zinema, hilabeteroko maiztasunarekin, igandeetan gauzatuko da. Ildo honen zati hau Laudioko kultura etxeko areto batean burutuko da. Parte-hartzaileek proiekzioa bukatutakoan, postontzi baten bitartez, hurrengo filma zein izango den aukeratzeko aukera izango dute.\nAntzerkigintzan ordea, adar ezberdinak jorratuko dira, itzal-antzerkigintza, ipuin-kontaketak eta bestelako ikuskizunak landuz.\nIrratigintzari dagokionez, Uhinak irratiarekn elkarlanean, bazkideek ekintza berrien berri, egindakoen balorazioak, umorea eta musika uztartuko dituen irratsaioa emitituko dute Uhinak irratiko uhinetatik.\nBazkide izateko kanpaina atera dugu urte osorako 10€ko kuotagatik. Bazkidea izanik edukiko diren abantailak aditzekoak izango dira, proiektuetan zein irteeretan parte hartzeko kuotak txikiagoak izango baitira eta izena ematen duten besteengandik bazkideek lehentasuna izango baitute. Gainera, bazkideentzako bideratuak izango diren hainbat ekintza burutuko dira, zozketak eta opariak, besteak beste.\nBazkidetzan altan emateko aukerak hurrengoak dira:\nIzena emateko orriak Kultura Etxean bertan lortu ahalko dira eta datuak beteta Kultura Etxean bertan utzi.\nizenemateakirikino@gmail.com helbide elektronikora idatzi.\nWeb atari honen bitartez, hemen klik eginez.\nInformazio gehiago jasotzeko idatz ezazue izenemateakirikino@gmail.com helbide elektronikora edo dei ezazue 688 726 665 telefono zenbakira.\n← Elikadura proiektua\nAsiar liztorra →


Nor gara - ankulegi\nAnkulegi gizarte eta kultura antropologia zabaltzen eta diziplina horren barruan gogoeta, ezagutza, ikerketa eta kritikarako guneak sortzen diharduen elkartea da. 1994an sortu zen, zenbait gizarte antropologok -gehienbat UPV/EHUkoak- osaturiko talde baten ekimenez, baina elkartea antropologian interesa duen orori zabalik dago, eta bereziki ikasle, gradudun, irakasle edo profesionalei.\nAnkulegiren helburuak honako hauek dira:\nDiziplinari buruzko topalekua eta eztabaida-gunea izatea, urtero ospatzen diren antropologia jardunaldien eta Ankulegi Antropologia Espazio Digitalaren bidez, batez ere.\nGizarte eta kultura antropologiaren alorreko ikerketa zientifikoak eta lantaldeak sustatzea eta garatzea.\nGizarteari jakinaraztea zer den gizarte eta kultura antropologia eta zer nolako ekarpena egiten dion guztion ongizateari.\nHarremanak, elkarrizketak, lankidetzak eta trukeak egitea antzeko entitateekin.\nAsociación de Antropología del Estado Español (ASAEE) erakundearen bazkide sortzailea da Ankulegi, eta haren aurreko Federación de Asociaciones de Antropología del Estado Español (FAAEE) erakundeko kide ere izan zen.\nAnkulegik Gizarte Antropologia Aldizkaria argitaratu du 20 urte baino gehiagoz; gaur egun argitaratzeari utzi zaio eta aldizkaria digitalizazio prozesuan dago.\nGure historiari buruz gehiago jakin ahal izateko, kontsultatu artikulu hau: «ANtropologia, KULtura Eta Gizartea: 25 urte»\nEgungo Zuzendaritza Batzordea\nLehendakaria: Olatz González Abrisketa\nIdazkaria: Lidia Montesinos Llinares\nDiruzaina: Carlos García Grados\nKideak: Susana Carro Ripalda, Ion Fernández de las Heras, Xabier Jaso Esain


Bilbo egun batean: ezinbestekoak - Turismo\nBilbo egun batean: ezinbestekoak\nArte, gastronomia eta abangoardiarekiko maitasuna, benetakotasunez blai. Horrelakoa da Bilbo, adi egon!\nGuggenheim Museoak Bilbo nazioarte mailan kokatu bazuen ere, hiriak askoz gehiago eskaini ahal dizu. 350.000 biztanle inguru dituen hiria, benetan harrigarria da tradizioa eta abangoardia era magikoan uztartzeagatik. Horrela sumatu daiteke hiriko izkina orotan, artean eta gastronomian are nabarmenago izanik.\nBizkaiko hiriburua izateaz gain, hiribildua edo 'botxoa' (ibar baten egoteagatik bertakoek horrela deitzen diote), Europa hegoaldeko hiri moderno, kosmopolita eta originaletako bat da. Oraina alde batera utzi gabe iragana ere zaintzen duena, etorkizunean begirada tinkoa eduki bitartean.\nEz da lan erraza Bilbo egun soil batean guztiz ezagutzea, baina denbora askorik ez baduzu, egun bateko ibilbidea proposatzen dizugu. Ezinbestez bisitatu behar dituzun tokiak ezagutu ahalko dituzu... hasteko gogoz?\nDudarik gabe, ibilbidearen abiapunturik onena Alde Zaharra da, hiriaren bihotz historikoa. Unamuno Plazan hastea gomendatzen dizugu, metro geltoki propioa baitu eta Euskotren sareko tren irteeratik 100 metro eskasera baitago. Bi kasuetan, Zazpikaleak/Casco Viejo geltokian jaitsi behar duzu.\nMiguel de Unamuno filosofo eta idazlea omentzen duen plazatik 'Zazpikaleak' izenez ezagutzen diren kaleetarako sarbideak ikusiko dituzu. Jendetzak biltzen dituzten kaleak, hauetatik ibiliz Bilborik originalena eta tradizionalena sentituko duzu. Abangoardiatik at bizirik irauten duen Bilbo hori. Tokiko dendekin, pintxoz beteriko tabernekin, janari tradizionaleko jatetxeekin eta eraikin historiko politekin.\nOso laster, zonaldeko aberastasun historikoarekin egingo duzu topo: Pilota kaleko John Jauregia, La Bolsa eraikina izenez ere ezaguna, Bidebarrietako Bidebarrieta Liburutegia eta Txakur kaleko Txakurraren Iturria. Egia esan, bazenekien bere kainuak lehoiak direla? Kale guztietatik ibiltzeak merezi du, nahiko arin egin ahalko duzu gainera. A! Ibilbidea egin bitartean Bilboko lauza behatu. Ikusiko duzunez, lora forma du erdialdean eta lau kanal kanporantz begira. Diseinu bereizgarri horren helburua egun euritsuetan uraren pilaketa ekiditea da.\nARRATSALDEA: XXI. mendeko Bilbotik txangoan\nZazpikaleak ikusi ondoren, jateko ordua izango da. Plater tradizionalen bat jan nahi baduzu, Santa Maria eta Txakur kaleen artean zenbait jatetxe dituzu. Halaber, pintxoak jatea nahiago baduzu Plaza Berrira hurbiltzea edo Erriberako Merkatura joatea gomendatzen dizugu. Bigarren hau, Europako estalitako hornidura-azoka handienetako bat da, eta seguruenez, bertan hiribilduko pintxorik onenetarikoak daude. Berdin dio hauetan jan nahi ez baduzu, merezi du behintzat ikustera hurbiltzeak.\nBehin eguerdia pasata, Alde Zaharra atzean uzteko unea da. Irteeran, Areatzarako noranzkoan (antzina barnealdeko hondartza izandakoa), Arriaga Antzokia dotorearekin aurkituko zara, 1890ean zabaldua eta zenbaitetan berreraikita sute eta uholdeen eraginen ondorioz. Gelditu eta begiztatu minutu batzuetan zehar. Hortik abiatuta, Nerbioi itsasadar sinbolikotik doan ibilbidea has dezakezu. Bitxikeria bezala, jakin ezazu itsasadarrak, behin Bilbo hiribildua atzean uzten duenean, Bilbo Handiko bi alderdiak banatzen dituela: eskuin aldeko kostaldeko herriak; eta ezker aldeko herri industrialak. Gainera, laster ohartuko duzu itsasadarrak zubi ugari dituela, 14 guztira.\nIbilaldia Areatzatik hasita, bost minututan Udaletxera ailegatuko zara. Bertan, Jorge Oteiza euskal eskultore famatuak diseinatutako Variante Ovoide monumentua aurkituko duzu. Hortik aurrera, pauso bakoitzean Bilbo are modernoago egiten joango dela somatuko duzu. Horren eredu argia, pauso gutxira izango duzun Santiago Calatrava arkitektoaren Zubizuri zubia. Behin zubiko gunera helduta, hiriaren ikuspegi ederrez eta aire freskoaz gozatu nahi baduzu, Artxandako funikularra hartu dezakezu eta begiratokira igo. Hiru minutuko igoera baino ez duzu. Halaber, ibilbidea hiritik jarraitu nahi baduzu, Zubizuria gurutzatzera gonbidatzen zaitugu Isozaki dorre futuristetara heltzekotan eta bertatik Abandoibarratik jarraitzekotan, beti ere itsasadarraren bidea jarraituz noski.\nAurkezpenik behar ez badu ere, Guggenheim Museoa minutu gutxitan aurkituko duzu. Miresteko modukoa, Frank O. Gehryk diseinatutako arte garaikideko museoak, itsasontzi forma du eta kareharri, beira eta titanio xaflez egina dago. Orobat, oso maitatuak diren bi maskota ditu: aurreko partean Puppy duzu, lorez egindako txakur zaintzailea; atzekoan aldiz, Mamá, bederatzi metro inguruko armiarma erraldoia. Jeff Koons eta Louise Bourgeoisen obrak, hurrenez hurren. Museoa barrutik ikusi nahi ez baduzu ere, inguruetatik ibil zaitezke eta zortea baduzu, orduan behin errepikatzen den Su edo Laino Iturri ikuskizuna ikusi.\nGertu Iberdrola Dorrea ikusiko duzu, Euskadiko eraikinik altuena. Asteburu eta jaiegunetan 25. solairura igo ahal duzu, 115 metroko altuerara. Bidea jarraituz, Casilda Iturrizar Parkera helduko zara, hiriko birika berdea. Parkean, Bilboko Arte Ederren Museoaz gain, atsedenaldirako zelai berdeak dituzu eskuragarri, eta hegaztiez betetako urmaela, zeinetan ahateak nagusi direnez gero, parkea Ahateen Parkea izenez ezaguna ere den.\nGAUA: 'Katedraletik' finantzen erdigunera\nIndarberritzen zarenean, iluntzean San Mames Estadiora hurbiltzea gomendatzen dizugu. Munduko estadiorik onenetako bat izateagatik ospetsua, parketik 10 minututara dago. 2013an izandako birmoldaketaren ondoren, gauean duen argiztapena izugarria da. Benetan polita. Jakingo duzunez, Athletic Clubeko lehoien etxea da.\nEgunari amaiera emateko, San Mamesetik, Jesusen Bihotza plazara jaitsi zaitezke eta Moyua Plazarako noranzkoan Don Diego Lopez Haroko Kale Nagusia hartu. Bertan hasten da erdigune komertzial eta finantzarioa. Bizkaiko Foru Aldundiaren Jauregiaren inguruetan taberna eta jatetxe anitz dituzten kaleak daude, poltsiko guztietara moldatzen direnak. Kuriositate gisa, ikusiko duzunez zonaldeko metro sarbide guztiek kristalezko estruktura handia dute. Hauek 'fosterito' izenez dira ezagunak metroaren arkitektoa den Norman Fosterren omenez, ezaguna ere Londreseko 30 St Mary Axe eta bestelako nazioarteko obren sortzailea izanagatik. Azkeneko helmuga bezala, Kale Nagusitik paseoa ematea gomendatzen dizugu, eta baita metro geltokiren batera sartzea hauek barrutik nolakoak diren ikusteko.\nHonekin, Bilboko ezinbestekoak bisitatu dituzu. Zure egonaldia atsegingarria izatea espero dugu!\nKontuan izan behar duzu Alde Zaharrean ezin dela autoa sartu eta erdigunean trafiko mugimendu handia egon ohi dela, beraz, aukerarik onena garraio publikoa erabiltzea da. Bilbok garraio sare ona du, eta metroa, tranbia, trena (Euskotren eta Renfe) edo autobusa (Bilbobus eta Bizkaibus) erabiliz hiriko edozein ertzetara heldu ahalko zara.\nBilboko Turismo Bulegoak\nAlde Zaharretik gertu:\nHelbidea: Plaza Biribila, 1\nTelefonoa: 944 795 760\nHelbidea: Alameda Mazarredo, 66\nAstelehenetik igandera: 09.00-20.00\nIrekita urteko egun guztietan\nAstelehenetik larunbatera: 10.00-19.00\nIgande eta jaiegunetan: 10.00-15.00\nUztaila eta abuztua: astelehenetik igandera: 10.00-19.00\nEuskaldun berria bazara, euskaltegiak gure hizkuntzan murgiltzeko erreminta paregabeak direla jakin beharko zenuke, baina formatu berezian planteatuta: klase arruntak eskaintzeaz gain, ahozkoak lantzeko, horietako askok irteera bereziak antolatzen dituzte herri eta hirietako kaleetan. Bilboko hainbat euskaltegietan ikasle eta irakasleek poteoak antolatzen dituzte mintzapraktika lantzeko eta hitz egiteko erraztasuna garatzeko.\nHorrez gain, zentro hauek zenbait egunetako irteerak antolatzen dituzte barnetegietara, gehienetan herri oso euskaldunetara. Bertan, askotariko jarduerak lantzen dituzte, eguneko 24 orduetan euskara hutsean moldatuz.\nJaitsi 1.3 MB\nBizkaiko Zubia, Bilboko ataria\nHondartzak Metro batera\nBilbao Bizkaiaz maitemindu zaitez bost egunetan\n#FoodLovers-entzako menu gaindiezina\nBilbo lurrez, itsasoz eta airez\nNerbioi: Bilboko bizkarrezurra


Armendekia ganadutegiko Yolanda ezagutzen - Kaiku Km0\nArmendekia ganadutegiko Yolanda ezagutzen\nBy Marketing28 uztaila, 2021Orokorra\nGaur Estarronan, Gasteiztik 7 km-ra, dagoen Armendekia ganadutegiraino hurbilduko gara. Baserrian 405 behi daude eta 200 hektarea ditu, behientzako eta 3 bazkideentzako elikagaiak hazteko. Bi semeren eta hiru langileren laguntza ere badute. Gaur Yolanda ezagutuko dugu, kideetako bat.\nYolanda, zenbat denbora daramazu abeltzaintzan?\nBizitza osoa. Geure ganadutegi propioa sortu genuenetik urte batzuk igaro diren arren, gure familiek beti izan dituzte behiak, beraz, txikitatik ikusi eta bizi izan dugun zerbait da hau. Hori dela eta, ganadutegia gure bizitzako zati da eta gustatuko litzaiguke gure semeen bizitzako zati ere izatea, nahiz eta oraindik oso gazteak diren.\nZer esango zenioke abeltzaintzaren munduan hasi nahi duen jendeari?\nGanadutegian lan egitea gogorra den arren, oso ederra ere badela. Atari zabalean lan egin ahal izatea eta nire denbora kudeatu ahal izatea asko baloratzen dudan zerbait da. Egon behar da eta sakrifikatua da, baina lanpostu gehienekin gertatzen da hori, autonomoa zarenean.\nBaserria kudeatzea animaliak zaintzea baino askoz gehiago da. Horregatik, bakoitzak bere lanak ditu eta koordinazio ona izan behar da guztira iritsi ahal izateko. Adibidez, ni, batez ere, administrazio-lanez eta jezteaz arduratzen naiz. Burokrazia-kontuetan egunean 2 ordu ematen ditut, batez beste.\nJose Luis, nire senarra, behiak kudeatzeaz, albaitariak hartzeaz, janaria prestatzeaz eta nekazaritzaz arduratzen da. Gure semeak laguntzera etor daitezkeenean, batez ere, makineria eta teknologia erabili behar den gaietan aritzen dira.\nGainera, sasoiaren arabera, lan gehiago izaten dugu. Hilabete gogorrenak apirila eta ekaina bitartekoak dira, behiei arreta emateaz gainera, garai gogorra delako soroan, erein egin behar baita. Irailean eta urrian artoa biltzen da eta makineria guztia prest izan behar da.\nAipatu duzu zuen behien elikagaiak hazten dituzuela. Nola kudeatzen duzue hori?\nBai, bazka gehiena guk lantzen dugu: ray grass, beza, zereala, bazka-artoa… Zikloa nahiko itxita dugu, beraz, hazten duguna gure behientzako janaria prestatzeko erabiltzen dugu. Beti erosi behar izaten da zerbait, baina albait gutxien erosten saiatzen gara, eta gertukoa. Hori Kaikun dugun filosofiaren zati da.\nBehien elikadura gakoa da kalitate handiko esnea lortzeko, horregatik hartzen dugu hainbeste aintzat. Oso gantz- eta proteina-balore altuak dituen esnea lortzen dugu guk eta hori oso nabarmena da azken produktuan.\nUste duzue teknologia beharrezkoa dela abeltzaintzaren sektorean? Zer inbertsio egin duzue baserrian eta nola eragiten diote eguneroko lanari?\nGure kasuan, teknologia oso lagungarria da eta, horregatik, gure ganadutegirako makinerian inbertitu dugu. Adibidez, behientzako artoa, zerealak eta abar nahasten laguntzen digun makina bat dugu, eta hori funtsezkoa da behi-talde bakoitzaren nutrizio-beharren arabera moldatzen ditugun “4 menuak” prestatzeko.\nGainera, gure instalazioak animalien beharretara moldatuta daude, behiei albait ongizate eta konfort handiena eskaintzeko. Horregatik, lurzoruko materialak hobetu ditugu, oheak jarri ditugu, hankak zaintzeko, tenperatura kontrolatzen dugu eta abar, azken produktuak kalitate hobea izan dezan.\nLaster beste inbertsio batzuk egingo ditugu, teknologia gehiago eskuratzeko, baserriaren informazioa denbora errealean eduki ahal izateko eta guztia mugikorretik kontrolatu ahal izateko. Horrela, behien lepokoak eta gure programa informatikoa sinkronizatuta, hausnarketen, susaren eta abarren jarraipena egin ahal izango dugu.\nTeknologia erabiltzeak ganadutegiaren alderdi guztiak hobeto kontrolatzeko aukera ematen digu, baina ez hori bakarrik; izan ere, gazteak familia-negozioan hein handiagoan parte hartzera ere animatzen ditu.\nNeurri espezifikorik hartzen duzue ingurumen-kudeaketan?\nZenbait pertsonak aurkakoa uste duten arren, ganadutegiek oso rol garrantzitsua dugu ingurumenean, azken finean, gure ingurunetik bizi baikara. Horregatik, gure soroetarako onena bilatzen dugu, lurretan ongarri kimikoak botatzea saihestuz eta mindarekin ordezkatuz. Horri esker, lurrak osaera aberatsagoa eta naturalagoa du, eta askoz jasangarriagoa eta osasungarriagoa da. Gainera, minda lurrean injektatzea ahalbidetzen duten makinetan inbertitu dugu, usain gutxiago botatzeko eta jendea gutxiago gogaitzeko. Ingurumen-gaietako araudi eta auditoretzak oso zorrotzak dira eta garrantzitsua da guztia betetzea.


Ane Mintegi txapeldun Wimbledonen - Goierriko Hitza : Goierriko Hitza\nHistoria egin du Ane Mintegi idiazabaldar tenislari gazteak. Ingalaterrako Wimbledon tenis txapelketa ospetsuko junior mailako finala jokatu duen lehen euskal tenislaria baita. Finala jokatu bakarrik ez, irabazi ere egin du idiazabaldar gazteak belar gaineko txapela, Nastasja Mariana Schunk alemaniarraren aurka 2-6, 6-4 eta 6-1 irabazi du.\nSari emate ekitaldian idiazabaldar gazteak esan duenez, oso pozik dago Wimblendongo saria etxera eramatearekin.\nIdiazabaldarrek animoak bidali dizkie Mintegiri, plazan jarritako pantaila erraldoian jarraitu baitute partida herritar ugarik. Tartean izan dira Mintegiren gurasoak ere eta han bildutako guztiei eskerrak eman dizkie.


Zamalkadura (olerkigintza) – Gizapedia\nOlerkigintzan, zamalkadura unitate sintaktikoa bi bertsotan banatzen dituen figura erretorikoa da. Arina izan daiteke, eta gogorra, bertso baten esanahia airean, adierazi gabe, ukatzen denean. Horren helburua bertsoen metrika atxiki, edo olerkiaren erritmoa pausatzea izan daiteke, esaldi baten baitan geldiuneak sortuz, bertso batetik bestera. Zamalkadura lexikoak ere badaude, hitz bateko silabak bi bertsotan banatzen direnean.\nBeste hizkuntzetan: ingelesez, enjambment; gaztelaniaz, encabalgamiento.


Aranzadi | Zientzia Elkartea · Society of Sciences · Sociedad de Ciencias · Societé de Sciences » Lehengo eta oraingo izotza, duela gutxiko klima-aldaketak izan dira hizpide Aranzadiren Arkeologia Jardunaldietan\nLehengo eta oraingo izotza, duela gutxiko klima-aldaketak izan dira hizpide Aranzadiren Arkeologia Jardunaldietan\nAurten, Arkeologia Jardunaldien ardatza Kiputz (Mutriku) sima izan da. Paleontologia-aztarnategi paregabea da, eta ondoen kontserbatuta dauden Iberiar penintsulako bisonteen, elur-oreinen eta oreinen hondarrak berreskuratu dira han. Haien erakusketa, Kiputz, amildegia Historiaurrean izenekoa, dago San Telmo Museoan.\nEuskal Kostaldearen gure lurraldea fauna horren aterpe bihurtu zen glaziazio handienean. Aldi hotz hartan, Kantauri itsasoko ertza estepa zen, gaur egun gure mendietan inondik inora ikusterik ez dugun hainbat animaliaren bazkalekua. Klima-aldaketa horiek giza jarduna baldintzatu izan dute beti, eta gaur egun, oraindik baldintzatzen dute.\nJardunaldi horien beste ardatza dira klima-gorabeherak eta gure azken negu nagusiko paisaia. Horretarako, geologian adituak direnei gu gidatzen utziko diegu. Bestalde, Jesús Mari Lazkanoren begirada artistikoa ere hor izango dugu, erreferentziazko adituak partaide izango dituen mahai-inguru batean aurkeztuko baitu ARTIKO filma. Horrez gain, bukatzeko, Adolfo Eraso espeleologoa eta glaziazio-adituari, GLACKMA elkartearen baitan glaziarrek Lurraren berotzearen aurrean zer jokabide zuten aztertzen aitzindariari izan zenari, omenaldia egingo zaio.\nJardunaldiak otsailaren 4tik 6ra izango dira San Telmo Museoan. Arratsaldeko 19:00etan.\nOtsailaren 6an. ARTIKO dokumentalaren proiekzioa, omenaldia eta Lehengo eta oraingo izotza mahai-ingurua. Eliza\nJesús Mari Lazkanoren ikuspuntu artistikoaren eta ARTIKO filmaren bidez, Svalvardera bidaiatuko dugu glaziarrez eta izotzaz gozatzera, 2017an parte hartu zuen zientzia- eta arte-espedizio batean. Mahai-inguruan, Asier Hilario, UNESCOren Euskal Kostaldeko Munduko Geoparkeko zientzia-zuzendaria, izango da moderatzailea. Blanca Ochoa geologoak, mikrofosilak erabiliz paleoinguruneko birsortzeak eta birsortze paleozeanografikoak egiten adituak, eta Eñaut Izagirrek, glaziar-adituak eta doktoratu aurreko ikerlariak eta Basque Centro for Climate Change zentroan ikerlari gonbidatuak (Patagoniako eta Suaren Lurraldeko glaziarrak aztertzen dabil batez ere), parte hartuko dute.


Bilbondo - Wikipedia, entziklopedia askea.\nBilbondo Basauriko udalerrian kokatuta dagoen merkataritza-gunea. Bilboaldean eraiki zen lehena, 1990ean. Urteak joan ahala pixkanaka handituz joan den arren, Eroskik (merkatal-gunearen jabeak) Bilbondo handitu nahi duela jakitera eman zuen 2003an. Horretarako, Basauriko udalarekin hitz egin zuen, izan ere, merkatal-gunea ezartzen den gunea Basaurin dago. Gaur egun, 30.000 m²-ko merkataritza-azalera du.\nBasauriko eta inguruko herrietako merkatariek gogor gaitsetzi zuten handipen horretarako proiektua eta asteetako presioaren ondorioz, Basauriko alkateak ez zuen onartu Eroskik merkatal-gunea handitzerik. Oraindik ez dago argi zer gertatuko den, baina baliteke Eroskik Zaratamoko udalean dauden lurretan egitea handipena.\n2010eko azaroaren 18an Media Markt kate alemaniarrak 2.700 metro koadroko denda berria zabaldu zuen merkataritza-gunean. Bizkaiko bigarrena, Barakaldon duenarekin batera.\n↑ http://www.elcorreo.com/vizcaya/20101118/local/mediamarkt-abre-puertas-bilbondo-201011180939.html El Correo Español egunkariaren webgunea.\nBilbondoren webgune ofiziala.\nArcco Amara • Artea • BAB2 • Ballonti • Bidarte • Bilbondo • Boulevard • Bretxako azoka • Carrefour Oiartzun\nItaroa • Lakua Center • Las Cañas • Los Fueros Boulevard • Mamut Oiartzun • Max Center • Megapark\nOrriaren azken aldaketa: 11 maiatza 2020, 20:06.


Arnaud edo Allande Oihenart Maulen jaio zen 1592an eta Donapaleun hil 1667an. Aparteko lekua merezi du euskal literaturaren historian, hainbat arrazoi direla medio: hasteko, elizgizon ez den lehenengo idazlea da bera, eta bakarrenetakoa mende luzeetan. Abokatu eta politiko inportantea izan zen bai Zuberoan bai Nafarroa Beherean. Historialari ere izan zen, latinezko liburu garrantzitsu baten egilea: Notitia Utriusque Vasconiae, tum Ibericae, tum Aquitaniae («Bi Baskonietako berri, bai Iberiakoa, bai Akitaniakoa»); honen berrikuntza handiena izan zen, lehenengo aldiz kontatu zela Euskal Herriaren historia bere osotasunean hartuta, Ipar eta Hego, eta ez Espainia edo Frantziako historien zati gisa.\nEuskal idazle bezala ere ekarpen handi eta berriak egin zituen: gizon ikasia zen eta poesia kultua proposatu zuen L'art poétique basque, gure literaturako lehen lan teorikoan. Proposatu ez ezik, sortu ere sortu zuen poesia jantzi eta jasoa, bere ereduaren arabera: neurri zehatza, sinalefak, errima ugari eta biribilak... Formaren aldetik halako perfekzio teknikoa erdietsi zuen, eta edukiaren aldetik ere modu landuan ageri da amodioaren gaia. Molde estu horietan ibiltzeak, ordea, apur bat zail eta ilun bihurtzen du bere poesia, eta bera bezalako intelektual eskolatuen ezak bazterrean utziko zuen bide hori luzerako.\nAlabaina, behar bezala ulertu ahal izateko buru-lan handia eskatzen badu ere, handia da halaber ulertutakoan irakurleari ematen dion plazerra, eta merezi du ahalegina. Hiru «neurtitz» dituzu hemen, berak asmatu zuen hitza erabilita. Lehenbizikoak, Etxepareren neurri berdina du silaba-kopuruz, baina askoz errima gehiago sartuz etenetan; hurrengoetan bestelako erritmoak lantzen ditu. Gaiaren aldetik, berriz, amodioaren inguruan dabiltza denak, baina alderdi diferenteetatik: dama bati eginiko maitasun-galdea agertzen du lehenak; maitale duen neska gaztearen gorazarrea bigarrenak; bere amodioari era berean erantzuten ez dion emakumeari egiten zaion kexua hirugarrenak...\n— Notitia utriusque Vasconiae, tum Ibericae tum Aquitanicae\n— Oten gaztaroa neurthitzetan\n— Les Proverbes Basques, recueillis pasr le sieur d'Oihenart, plus les poésies du mÍme auteur\n— L'Art Poetique basque


A Coruñan hutsetik hasteko prest daude – Euskal Heriko XISTERA Kluben Kluba\nClub de Pelota La Coruña da Galizian une honetan dagoen pilotako elkarte bakarra. Ez da unerik onenak bitzen ari, baina berriro ere lanari ekin diote, eta aurrera egiteko ilusio eta gogoarekin daude. Oraingoz pala da bertakoen jokamolde nagusia, baina aurretik zesta ere izan dute eta hori berreskuratzeko asmoarekin dabiltza.\n´´Badira hiru urte hemen zestan inork jokatzen ez duela. Hemengo azkeneko puntistak utzi ziotela ia hamar urte izango dira, baina Euskal Herritik ekarritako pilotariek jokatzen zuten gure klubarentzat. Haiek profesionaletara pasatu ziren eta akabo. Atzetik ez zetorren inor, eta hortxe amaitu zen´´, esaten du elkarteko ordezkaria den Nacho Garciak.\nIzan ere Galizia osoan pilotak oso egoera txarra bizi du. ´´Une honetan A Coruñan bi pilotaleku dauzkagu, bata 36 metrokoa, eta bestea 54 metrokoa, eta Vigon dago hirugarren bat 36 metrokoa, baina han jadanik ez da pilotan egiten´´ dio Nachok.\n´´Zesta elkartean ez dagoenetik, hemengo pilotaleku luzea ere ez da erabili pilotarako, beste kirol batzuetarako bai, baina pilotarako ez. Hemen jenderik gehienak ez daki frontoirik dagoenik ere. Beraz ez da erreza hemen pilota suspertzea, baina saiatuko gara´´, eransten du.\nHala ere lanean hasi dira. ´´Pilota eskola sortu dugu, eta hor gabiltza palan. Gure ametsa eta nahia zesta ere berreskuratzea da, eta horretan ari gara lanean. Guretzat dozena erdi bat lortzea, handia litzateke, eta helburu horrekin gabiltza´´, dio Nachok.\nBerak garbi dauka zer egin behar den. ´´Eskoletara joan behar da, eta erakutsi zer den. Gero saiatu erakartzen gure eskolara. Umeekin eta gazteekin hasi nahi dugu. Jakin badakigu ez dela erreza, baina saiatu nahi dugu. Hemen badago zesta gustatzen zaion jendea, eta falta botatzen dute orain´´, esaten du.\nHala ere, garbi dauka, aurrera egiteko teknikariak ere beharko direla. ´´Azken batean pilota osoa, jokamolde guztiekin berreskuratu nahi dugu, eta horretan ari gara. Teknikarien laguntza ere horretarako beharrezkoa izango dugu. Arraunean euskal hiritarrak eta galiziar hiritarrak eskutik helduta dabiltza, pilotan ere ez litzateke gaizki etorriko´, esanez amaitzen du.\nEz dute erreza, baina A Coruñan eta Galizian egiten ari diren ahalegina ez da alferrikakoa izango, itxaropen horrekin dabiltza, eta asmo horrekin aurrera jarraituko dute.


Futbol Jokoak | PC eta Androidentzako webguneak ▷ 🥇 Emulator.online\nFutbol partidak. Joko ederrak zaletuen arreta erakartzen jarraitzen du, gero eta gehiagorekin jolas birtualak bere izenean. Zure gogoko kirolean aritzeko aukera anitzak lortzeko gai izango zara.\nKirol hau, beraz erakargarria gazte eta zaharren artean balio handia hartzen du espazio birtualean. Jokalari onena izateko zure ametsa egia bihurtzen da. Aukerak ere lortuko dituzu zure taldea egitea eta jokaldiak antolatzea amesten duen horietakoa bazara.\nEzinbestekoa da jolas ederraren emozioa nahiago duzun espazio edo gailutik gozatzea.\nDoako futbol joko birtualik onenak ezagutu nahi dituzu? Zatoz eta gozatu ilusioarekin munduko kirol onena! Hemen edozein ordenagailu edo gailu mugikorretik erreproduzitzeko aukera onenak aurkituko dituzu.\nEzagutzen ausartzen zara futbol joko onenak?\nDeskargatzeko futbol joko onenak\nFutboleko esperientzia are biziagoa bihurtu nahi baduzu, egiteko aukera duzu deskarga. Doako jokoen erabilgarritasuna hainbeste ez bada ere, emozioz dardaratuko zaituzten zenbait lor ditzakezu.\nAurkitu ditzakezun desabantailak dira askok erosketak integratuta dituztela, erabilgarritasuna mugagabea ez den bitartean. Horrek esan nahi du deskargatu eta jolastu doan.\nHala ere, noizbait ordainketak egin beharko dituzu, beste abantaila batzuk aurreratu eta gozatu ahal izateko. Futbolean jolastu eta ondo pasa zure lagunekin, ez galdu aukera bikaina pasatzeko aukera.\nLortu ditzakezun abantailen artean, futbol jokalariek beste jokalariekin linean jokatzeko aukera izango duzu. Zure partiduak ere ikus ditzakezu, planifikatu zure antzezlanakModu honetan zure zuzendaritza alderdia aztertu eta indartzen duzu.\nEzagutu zure talde borrokalariaren puntu ahulak eta aurre egingo diozun unean hobeto aztertuko dituzu estrategiak.\nFIFA bi mila hemezortzi-2019\nFIFA da onena onena eta ez du bisita txartelik behar. Optimizazioek itxaropenak gainditzen dituzten bakoitzean. Hau jotzen da top futbol simulagailuak, azken garaietan garrantzitsuenak eta jokatutakoak dira.\nElectronics Arts - Ea Sport egileari esker, bizitzera zoazen 3D futbol esperientzia oso erreala izango da. Doan aurkituko duzu PC, PS4, Xbox One, Switch. Zatoz eta disfrutatu esperientziaz, FIFAk engantxatuta egotera bultzatuko zaitu.\nZuzentzeko erraztasun izugarriak ditu eta horrek erabateko kontrola ematen dizu. Simulagailu honen fama guztia kalitate eta errealismo esperientzia Zer eskaintzen du. Aurkezten dituen irudien kalitateak bertsio guztietan hobetu du eta oso erakargarria da.\nFutbol talde bakoitzaren zerrenda ofizialak ditu. Aparte liga ofizialak funtsezkoenak, nazioko eta nazioarteko kategorietakoak. Horien adibide dira Txapeldunen Liga, Espainiako Liga, Ingalaterrako Premier League, UEFA Euro Cup.\nGaur egun aurkezten dituen nobedadeen artean hobekuntza Jokalarien benetako mugimendua. Jokalari bakoitzaren agerian dauden gaitasun pertsonalak esperientzia fisiko eta defentsari dagokionez bizi dira.\nJokalari askoren itxura fisikoa eguneratu egin da, zure esperientzia errealagoa izan dadin. Honetaz gain, zatitutako piloten aurka baloia kontrolatzeko trebetasunak kudeatzen dituzu. Moldea dezakezu iraingarritasun eta defentsa taktikak zure taldeari\nUkipen sistema aktiboa hobetu egin da, erabilgarritasun handiagoa emanez. Bezalako jokalari bikainen trebetasunak aurkituko dituzu Messi, Cristiano Ronaldo, Neymar besteak beste. Beraz, ezin duzu futbolean jolasteko esperientzia galdu benetako futbol simulagailu fantastiko honekin.\nPro Evolution Soccer bi mila hemeretzi (PES bi mila hemeretzi) lehenengoan dago joko kontsola simulagailuetarako joko onenak futbola. Konamik sortutako simulagailu hau doakoa da Microsoft Windows, Android, PS four, PS three, Xbox hirurehun eta hirurogei, iOS, GNU / Linux-entzat.\nFutbola eskala handian maite duten horietakoa bazara, aukera paregabea da zure trebetasunak probatzeko. Honekin futbolean jokatzearen emozioa dastatu ahal izango duzu ia espazio erreala. Bideojoko honek, FIFAren lehiakiderik hurbilena, gero eta gehiago egiten du hobekuntzetan aurkariarekin alderatzeko.\nUrte batzuetarako dator kalitatean eboluzionatuz erabiltzaileei eskaintzen zaie. Gaur jokalariek ia itxura erreala dutela ikusi ahal izango duzu. Honetaz gain, benetako jokalarien baldintzak, hala nola haien mugimenduak (ibiltzea, biratzea, ostikatzea, nekea eta beste) jasotzea diseinatu dute.\nGainera barne hartzen ditu benetako liga, erakargarriagoa bihurtuz. Partidak oso aktiboak dira eta estadioek errealismo handia dute. Jokoa modu oso erraz eta erosoan gainbegiratzeko gai izango zara.\nPESek denbora igaro ondoren bikaintasuna mantentzen du. Grafikoak eguneratuta daude eta futbol munduan izango duzun murgiltzea berezia da. Zatoz eta disfrutatu PSEren 2019 eta egin zure futbol esperientzia paregabea.\nPilota 3D: Futbol Online\nBall 3D a plataforma nahiko ona, hor 3Dko futbol onean jolasteko aukera aurkituko duzu.\nErabilera erraza da eta gauzatu beharreko ekintza guztien kontrola duzu. Orduak pasatuko zaizkizu antzezlan onekin gozatuz. Doakoa da Windows eta Mac OS X.\nOrdenagailu joko honek ez du FIFA eta PESen ospea lortzen. Modu honetan ere bikaina izaten jarraitzen du eta milaka eta milaka erabiltzailek erabiltzen dute. Beraz, ez baztertu futbolaren emozioa.\nBere 3D aurkezpenak estetika oso sinplea du. Doakoa da Windows XNUMXerako eta doan deskargatu ahal izango duzu.\nFutbol joko hau doan da iOS eta Android. Ezin hobea da edozein espaziotan igarotzeko, itxaron eta distraitzeko denbora eman nahi duzun bitartean.\nEz du kalitate bera ordenagailuan. Horrela ere ondo pasatuko duzu antzezlanak ebaztea eta doako beste xehetasun batzuk. Erabiltzaileen artean oso ezaguna da. Beraz, ez izan zalantzarik alternatiba honetan futbola mugikorrean kargatzeko.\nAurkezpen nahiko errazarekin, erabiltzaile askoren arreta erakartzen du. Zaletu bazara futbol klasikoa doan deskarga dezakezu.\nJolasteko, zure hamaikakoa konfiguratzeko eta moneta sariak irabazteko aukera izango duzu. Doakoa da Android eta iPhone.\nBenetako oharra da praktikatzea penaltien jaurtiketa zalea bazara. Penaltietan oinarritzen da funtsean eta trebetasun handiak izan behar dituzu hatzekin. Ahal izango duzu jolastu linean eta egoera anitz dituzu zure helburuak lortzeko.\nAukera ere baduzu liga anitzetan jokatu eta pilatu patata frijituak. Zenbat eta liga handiagoa izan, orduan eta sari handiagoa izango duzu. Mailetan aurrera egin ahala, konplexutasuna handiagoa izango da.\nAzken jaurtiketa Lagunekin jolasteko eta penaltiei aurre egiteko aukera ematen dizu. Denbora tarte laburreko iraupena duten antzezlan paregabeak eskaintzen ditu. Horiek mailak gainditzen lagunduko duten puntuak eta sariak pilatzeko aukera ematen dute.\nBizi ezazu esperientzia eta emozioa futbola gehien mugitzen zaituen eszenatokian. Zure kasua zigor bidezkoa bada, ez izan zalantzarik frogatzerakoan.\nJoko hau futbola sarean nahiko lehiakorra eta oso entretenigarria da. Jokalarien ezaugarria marrazki bizidun itxura dutela buruak gorputzak baino handiagoak dituztela da. 3Dko aurkezpena du garaiko futbolari ezagunenen irudiarekin.\nOrduak ondo pasatzen pasatzeko aukera izango duzu. Osatu erronkak jarraitu behar duzun tokian galdu gabeko hainbat txanda. Desabantaila bakarra da ezin duzula zure lagunekin modu integralean jolastu. Modu honetan ere, partekatu Head Soccer-ek emango dizun esperientzia atsegina.\nWebgunerik onenak futbolean doan jolasteko\nOrrialde aniztasun handia dago futbolean doan jokatzeko, baina ez da fidagarria. Hori dela eta, ziur jakitea gomendatzen dizut orrialde fidagarriak eta azkarrak bertan futbolean jolastu ahal izango duzu eragozpenik gabe. Hala ere, berdin erabiltzea zure ardurapean dago.\nOrain futbolean jokatzen eta oso ondo pasatzen lagunduko dizuten zenbait orrialde aurkezten dizkizuet.\nWebgune hau aurkituko duzu barietate gustu guztietarako. Futbolari gisa zure historia markatuko duten jokaldiak egiteko aukera izango duzu. Jantzi zapata birtualak eta bota baloia profesionalari bezala.\nAnimatu erabili zure jokalari gogokoenaren figura eta antzezlan sensazionalak egin. Edo, besterik gabe, zigorrak hartu nahi badituzu ere egin dezakezu.\nEtapa eta jokalariak jartzen dituzu. Jokalari izan eta golak sartzen dituzten ibilgailuetatik hasi eta ikasteko. Orrialde hau adin guztietarako garatuta dago.\nBertan zure irudirik gogokoenak aurkituko dituzu komikiak futbolean jolasten, zure goleatzaile gogokoenen figura ia errealetara.\nAukeratzen duzun mota edozein dela ere, ziurtatzen dut primeran pasatuko duzula doan jolasten zure kirol gogokoena.\nWebgune honek linean modu profesional eta oso lehiakorrean jokatzeko aukera emango dizu, guztiz doakoa. Planeta osoko jokalari eta taldeen aurka jokatzeko aukera izango duzu. Egin lagunartekoak eta baita parte hartu liga eta txapelketetan sariekin.\nJolasteko orrian sartu behar duzu eta erregistroa egin zure datu pertsonalekin eta sortu erabiltzaile bat. Aukeratu zure herrialdeko hizkuntza, hau guztia doan. Erabiltzailea berretsi behar duzu zure posta elektronikora sartuz.\nFootballsuperstars bateragarria da Windows XP eta Windows 7 / 8 / 10. Nahi duzunean jolastu dezakezu, zure erabiltzaile izena orrian sartu behar duzu. Lorpenekin aske izango zara.\nZuzendu zure jokalaria eta eraman liga txikietatik bira izatera futbol izar profesionala nazioarteko kategoriakoa. Entrenatu eta modu horretan trebetasunak eskuratu ahal izango dituzu partida gehiago irabazteko. Jolasteko, arrakasta izateko eta are gehiago, zure aintza maila areagotzeko aukera emango dizuten elkarrizketak eskaintzearen zirrara izango duzu.\nOrrialde honetan Fast Soccer jolasean denbora atsegina eta entretenigarria igarotzen duzu. Erabat doan jokatuko duzu.\nIdatzi ahal duzun guztia eta irabazi aurkako taldeari. Da jolasteko erraza eta egokia da haur eta gazteentzat. Hala ere, heldua bazara eta pixka bat ondo pasatu nahi baduzu, ez izan zalantzarik eremuan sartzeko.\nHasi da baloia jaurtitzen orain golak sartzea garaikurra eskuratu ahal izateko.\nEspazio birtual hau zure futbol talde gogokoenaren administratzaile izateko aukera onenetariko bat da. Erregistratu eta jokatu inolako kosturik gabe, hala ere, beste abantaila batzuk lortu nahi badituzu, haietara sartzeko ordainketak egin ahal izango dituzu. Jolastu edozein arakatzailearen bidez eta gozatu futbolaren ilusioarekin.\nOrrialde honek egiazko kudeatzaile sentiaraziko zaitu, zure talde gogokoena aukeratu ahal izango duzu. Aukeratzen du puntako jokalariak planeta.\nIndartu zure taldea, erabaki lerrokatzea eta ezarri zure taktika. Fantastiko honekin, partekatu zure lagunekin, desafiatu eta sartu bere liga eta frogatu onena zarela!\nBizi ezazu Soccer Manager joko esperientziarik onena\nGaur egun, bideojokoen plataformak nagusi dira Futbol kudeatzailea. Futbol joko hauek oso erakargarriak dira, funtsa taldearen kanpoko kudeaketan baitago. Ulergarriagoa izan dadin, hamaikakoak, joko taktikak, jokalarien aukera, beste askoren artean.\nAlderdi horiek berebiziko garrantzia dute futbol kudeatzailearengan. Jarri a larruazala entrenatzailea eta zuzendaria futbola eta etorri eta gozatu joko esperientzia zoragarri honekin.\nFutbol kudeatzailea 2019\nBenetakoa bazara futbol zaleaZiur entrenatzailearen espiritua barnetik daramazula. Beraz, aurrera eta deskargatu Football Manager bi mila eta hemeretzi. Joko zoragarri hau Zuzendaritza kategorian onena jotzen da.\nEz du administrazioaren xehetasunik handien ereduaren arabera eta esperientzia izugarria bizitzera bultzatzen zaitu.\nBizi zure egitearen emozioa lerrokadurak eta taktikak zure talde gogokoenean. Gainera, partidak hain errealismoarekin bizi ahal izango dituzu, eszenatokian sentituko zaren futboleko simulazioaren hobekuntzari esker.\nHorrekin kontatzeko ordaindu behar da, kosturik gabe doakoa ez baita. Hala ere, deskargatu ondoren, gozatu ahal izango duzu Futbol kudeatzailea Touch doakoa Windows, Mac eta Linux-en.\nJoko honetan ahal izango duzu berrogeita hamar herrialde baino gehiagoko ligetan lehiatu, bi mila klub baino gehiago aukeratu. Seiehun jokalari baino gehiago ere aukeratu ahal izango dituzu. Burutu kudeatzaile erraldoi baten zeregin bakoitza zure taldea, entrenamenduak, jokalariak, transferentziak, finantzak, langileak kudeatuz.\nSaga honetako bi mila eta hemeretzi bertsio hobetu berriak gai izango zaren bezalako berriak biltzen ditu dinamikak sortu jokalarien artean. Ere bildu uniformeen sorrera, aztertu jokalariak zehatzago, zehatzago.\nHonetaz gain, hobekuntza handiak ditu taktikak, zure estrategia funtzionatzen duen esaten duen informazioa duzu. Transferentziarako izendatutako adimen artifiziala eskala handian hobetu da. Orain aurrekontuak, komisioak eta klausulak gainkargatu dituzu errealitatetik oso gertu.\nEzin duzu aukera galdu bizi futbola nahi duzun joko bikain honetan.\nFantasiazko joko hau Futboleko informatika klasikoak bertan ziurrenik denbora asko pasatzen duzu ondo pasatzen. Hala ere, kudeaketa txertatzearekin hobetu da. Erabilgarritasuna eta manipulazio sinpleagatik gustatuko zaizula ziurtatuko dizut.\nGogoan izan, batez ere Futbol Zuzendaria zuzendaritzaren xehetasunekin oso zehatza dela sentitzen baduzu. Erabat berritua eta doakoa da PC-MAC, Tablet, eta beste gailu mugikorrak.\nKudeaketa joko bikain honekin zure arautzeko gai izango zara prestakuntza, fitxaketa, finantzak beste askoren artean. Aukeratu jokalari onenak eta gainerako langileak, osatu zure taldea eta eraman goialdera.\nIzan du joko tradizionalak eta bitxikeriak hobetu. Horietako batzuk nazioarteko bederatzi liga dira, hogei jokalari baino gehiago, mila talde baino gehiago. Estadioak eta beste espazio batzuk zabaltzeko aukera izango duzu, hala nola marketina. Taktika aurreratuen sistema eta beste ezaugarri berri batzuk ditu.\nEz utzi futboleko zuzendari bikaina izatearen esperientzia egiten eta ondo pasatzen.\nSoccer Manager Ltd-k diseinatutako joko hau aukera bikaina da talde kudeatzaile gisa abentura hasteko. Doakoa da plataforman Microsoft Windows eta Android.\nBerarekin zeurea kudeatu ahal izango duzu futbol taldea, ekonomia eta kirol administrazioaren kontrola hartuz. Izan zaitez kirol kudeatzailerik onena eta lagundu zure taldea hobetzen gora eramateko.\nSimulatzaile honen bertuteak oso senezko interfaze baten bidez identifikatzen dira. Badu lizentzia ofizialak taldeetakoak. Hogeita hamabost herrialde baino gehiagoko zortziehun talde baino gehiago dituzu eta jokalarien geldialdi zoragarria. Honetaz gain liga eta kopa ofizialekin kontatu ahal izango duzu.\nSoccer Manager 2018 goi mailako futbol talde batekin lotutako guztia kudeatzeko aukera eskaintzen dizu. Zure lana funtsezko alderdi guztiak egokitzea izango da, zure taldea onena izan dadin. Estadioaren hobekuntzetatik, zure jokalarien entrenamendu errutinak gaindituz, estrategiak beste askoren artean.\nKirol kudeaketa zaletuentzat garatua dago, taldeko administrazio eta kirol alderdiak kudeatzeko aprobetxatzen du. Zatoz eta disfrutatu hau futbol simuladorea ez duzula damutuko.\nDoako aplikazioa da Android, Futboleko zuzendari jokoen erakargarritasunarekin. Publizitate handia duen arren, merezi du zeure burua erabiltzeko aukera ematea. Aplikazio honek zure lagunekin jolasteko aukera ematen dizu.\nDoako sei lehiaketa dituzu jokatzeko. Oihal gainean Txapeldunen Liga, Espainiako Liga, Erresuma Batuko Premier League, Frantziako Liga.\nAplikazioa deskargatzerakoan desabantailak baino abantaila gehiago dituzu. Aprobetxatu eta jolastu zure lagunekin a eginez futbol partida polita.\nAzkenean, eskertuko duzuen bezala, aukera desberdinak dituzu esperientzia atsegina egiteko futbol joko birtualak. Futbol simulagailu bakoitza praktika indibiduala da. Joan zure irizpideak sortzen eta gustatu horiek erabiltzean.\nPartekatu zure lagunekin eta senideekin zure gogoko kirolean aritzeko esperientzia. Aprobetxatu sortzeko eta zuzentzeko zure futbol taldea eta adierazi lerrokatze estrategien inguruko ideiak.\nAnimatu, bizi futbolaren ilusioa estuago zerrenda hau futbol joko onenak. Zein aukeratu zenuen hasteko?


Erosi ordez, alokatzen dut - BilTaGarbi - EUS\nErostera pentsatu aitzin, alokatzera pentsatu… erreflexu horrek arazoak saihestaraziko dizkizu (panan erortzen diren tresnak sobera bakan baliatuak izanki), ekonomiak eginaraziko (zaila da bi aldiz urtean baliatzen den ekipamendu garesti baten amortizatzea), tokia irabaziaraziko (pena da etxea edo apartamendua erabiliak ez diren gauzekin trabatzea), eta ororen gainetik zure hondakin ekoizpena murrizten parte hartuko du. Alokatze sistemak gero eta gehiago garatzen ari dira…\nOntasun bat erosi ordez zerbitzu baten erostea alde orotarik iraunkorragoa da.\nZer aloka dezaket ?\nEtxeko garbiketa lan guziak ez dira egunerokoak edo astekariak. Emaitza hobeko tresneria eta indartsuagoa eskura daiteke alokabideari esker.\nAlokagarri materiala adibideak : moketa saboitzailea, ezkoztagailu, lurrun garbitzaile, presio azkarreko garbitzaile, etab…\nBaratzezaintzako tresnak ainitzak dira. Garesti eta trabagarriak dira. Bizi eremuak gero eta trinkoagoak izanki, beren metatzea funtsezko galdea bilakatzen da, eta alokatzea egiazko aterabidea.\nAlokagarri materiala adibideak : motokultorea, traktorea, sasi garbitzailea, tronza zerra, hosto xurgagailu edo ufagailua, adar xehagailua…\nGero eta gehiago egiten dugu xitxuketa. Gure materiala beharrak handitzen dira baina materiala zonbaitzu behineko erabilpenekoak dira. Alokatzeari esker lan ezberdinak egiten ahal dira errekaratu gabe.\nAlokagarri materiala adibideak : zurubi, aldamioak, lauzadura mozgailu,…\nBerezko autoa, scooter-a edo bizikleta ukaiteak gastuak sortzen ditu : erospena, mantentzea, aterpetzea. Alokatze aterabidearen hausnartzeak balio du.\nLiburu, CD, DVD, kultura gaur egun denenganatua da. Liburutegi eta mediatekak bazter guzietan atxeman daitezke. Ez duda horrentzat zure herriko etxea deitzea.\nGure lurralde osoan sakabanatuak diren liburu untzi guziak ahantzi gabe bai eta antzeko zerbitzuak eskaintzen dituzten zentro komertzialak.\nJantzi eta beste moda soinekoak\nDantzaldietako arropak, esku zakuak, mozorroak, gertakari batentzat edo ihauterientzat, alokatzean bere buruari ezohizko soineko baten eskaintzeko parada izan daiteke, edo egun batendako mozorro bat.\nNun alokatu dezaket ?\nDenda batzu alokaketan berezituak dira. Zerbitzu horiek biderkatzen dira, baserrian ere. Eta interneten alokatze guneak garatzen dira, orduan interneten ibili eta gaitzeko planak atxemanen dituzu !\nOfizialeen ganbara, Departamenduko kontseilua eta Bil Ta Garbi sindikatuak, konpontzaileen aurkitegia osatu dute. Horretan, etxetik hurbil diren konpontzaileak atseman ditzazkezu. Horren kontsultatzeko hemen klikatu : reparacteurs-aquitaine.fr\nAgertzen ez diren konpontzeaileek Bil Ta Garbi sindikatuarekin harremanetan sartu behar dute, "kontaktua" zutabetik mezu bat bidaliz. Izen ematea urririk da.


Zientzia eta teknologiaren irudia, gazteen ispiluan - ZientziaEus\n2012/03/20 Galarraga Aiestaran, Ana - Elhuyar Zientzia Iturria: Elhuyar aldizkaria\nGaur aurkeztu da Euskal Herriko gazteek zientziari eta teknologiari buruz duten pertzepzioa azaltzen duen azterketa. Ikerketa zabala izan da; hain zuzen, Elhuyar Fundazioko Eneritz Muguruza azterketaren koordinatzailearen arabera, ez dira mugatu gazteek zientziaz eta teknologiaz duten iritzia biltzera: “diagnosi sakon bat egin nahi izan dugu, eta, horretarako, gai horiei buruz duten interesa neurtzeaz gain, haien informatzeko ohiturak ezagutu nahi izan ditugu, eta ikusi nola baloratzen duten eskolan jasotzen duten prestakuntza zientifiko-teknologikoa. Azkenik, bokazioei buruz ere galdetu diegu”.\nLehen aldiz galdetu zaie Euskal Herriko gazteei zer iritzi duten zientzia eta teknologiari buruz Arg. Danel Solabarrieta\nEuskal Herrian lehen aldiz egin da horrelako azterketa bat, eta, Elhuyar Fundazioarekin batera, Eusko Jaurlaritzaren Hezkuntza Saila eta EHU-BFA Kultura Zientifikoko Katedra dira egileak. Lurralde osoaren egoera ezagutu nahi izan dute; hala, Euskal Autonomia Erkidegoko, Nafarroako eta Iparraldeko ia ehun ikastetxetara joan dira galdeketa egitera, Muguruzak azaldu duenez, “eskolak baitira bide errazena ikasleengana heltzeko”. Guztira, 10 eta 18 urte bitarteko 2.061 ikaslek hartu dute parte.\nAzterketa egitera zerk bultzatu dituen azaltzeko, Elhuyarren xedea aipatu du Muguruzak: “Gure xede nagusietako bat zientzia eta teknologia gizarteratzea da, haurretatik hasita. Orduan, guretzat beharrezkoa da jakitea gizarteak nola bizi duen edo nola ikusten duen mundu hori”.\nArrazoi gehiago ere eman ditu Muguruzak: “Bestalde, gure egunerokoan oso presente daude zientzia eta teknologia, eta gero eta gehiago. Hortaz, oso garrantzitsua da gizarteak, eta bereziki gazteek, kultura zientifiko bat garatzea. Gainera, Euskal Herrian eta Europan badago kezka bat bokazioekin, Europako garapen ekonomikorako beharrezkoak izango diren ikertzaileak lortzeko zailtasunak baitaude”. Aurreratu zuenez, azterketa lau urtez behin egiteko asmoa dute, denborarekin aldaketarik badagoen ikusteko.\nPertzepzio-azterketaren atal honetan, zientzia eta teknologiako arlo zehatzetan gazteek zenbaterainoko interesa duten azaltzen da. Arg. Elhuyar Fundazioa\nAzterketaren emaitzak eskutan, haur eta gazteek zientzia eta teknologiarekiko erakutsitako interes handia nabarmendu du Muguruzak: “Ia erdiak erantzun du interes handia edo oso handia duela. Zehazki, aukeran emandako 11 gaitatik, hirugarren, laugarren eta bosgarren lekuetan daude medikuntza eta osasuna, zientzia eta teknologia, eta ingurumena eta ekologia. Eta aurretik bi gai bakarrik daude; lehenengoa kirola da, eta bigarrena, zinema, artea eta kultura. Kirola, gainera, berriro azaldu da lehen lekuan bokazioei buruz galdetu zaienean ere, batez ere gaztetxoenen artean”.\nBestela, zientzia eta teknologiako gaien barruan, informatikaren alde egin dute gazteek, ia hirutik bik baitute interes handia edo oso handia arlo horretan. Informatikaren atzetik datoz teknologia, ingurumena eta osasuna, eta gutxien interesatzen zaizkienak espazioa eta Lurraren zientziak dira.\nEneritz Muguruza. Elhuyar Fundazioko Zientziaren Komunikazioa saileko kidea eta azterketaren koordinatzailea Arg. Danel Solabarrieta\nAlabaina, interesa izateak ez du esan nahi gai horiei buruzko informazioa bilatzen dutenik. Hain zuzen, azterketak agerian utzi du gazteen gutxiengo batek baino ez duela jotzen hedabideetara, zientzia eta teknologiari buruzko edukien bila, hamarretik batek, gutxi gorabehera. “Gazteen informazio-iturri nagusia Internet da, eta komunikabideak, oro har, gehiago erabiltzen dituzte aisialdirako informatzeko baino”, zehaztu du Muguruzak.\nHezkuntzari buruzko galderetara igarota, Muguruzak esan du “gustura” daudela ikastetxeetan zientzia eta teknologiako gaietan jasotzen duten hezkuntzarekin. Izan ere, azterketaren emaitzen erakusten dute erdiak (% 49,7k) uste duela arlo horretan ikastetxean ematen zaien prestakuntza oso ona edo ona dela. “Ikasgai zailak direla uste dute, baina hirutik biri ez zaie iruditzen txapa hutsa direnik, eta esan dute gai horiekin lotuta egiten dituzten jarduerak dibertigarriak direla”.\nIkasgai gogokoenak aukeratzeko eskatuta, Muguruzaren ustez “nabarmentzekoa da” ikasle askok eta askok Matematika aukeratu izana. Izan ere, Matematika bigarren lekuan agertzen da ikasgai gogokoenen zerrendan, eta zerrendaren goialdean azaltzen dira baita Ingurumen-zientziak ere (laugarrenean), eta Fisika eta Kimika (seigarrenean). Haur eta gazteen zerrenda-burua, berriz, Gorputz-hezkuntza da.\nHorrez gain, azterketaren egileek jakin nahi izan dute ikasgai horiek baliagarriak iruditzen ote zaizkien gazteei. Eta baietz erantzun dute; hain zuzen, % 85,3 ez dago ados esaldi honekin: Ez zait gustatzen zientzia eta teknologiako gaiak ikastea, ez baitute ezertarako balio. Hamarretik zortzik uste du zientzia eta teknologia ikasteak merezi duela etorkizunean egin nahi dituzten ikasketak egiteko, eta hamarretik zazpik, nahi duten lana izateko.\nHezkuntzari buruzko galderen zatian, ikasteko-irakasteko metodologiaz galdetuta, ikasleek nahiago dituzte teknologia berriez lagundutako ikasgaiak (% 67,7k).\nZientzia eta teknologiari buruzko irudia\nAzterketaren beste helburu bat zen zientzia eta teknologiaz eta zientzilariei buruz duten irudia ezagutzea. Hala, galderen erantzunak ikusita, irudi positiboa dutela ondoriozta daiteke, “gizartearen ongizatearekin lotzen baitute”, Muguruzaren esanean. Hain justu, ikasleen hamarretik zazpik pentsatzen du zientziak eta teknologiak gure bizimodua erosoagoa eta errazagoa egiten dutela, gaixotasunak sendatzen laguntzen dutela, edo zientziak mundua hobeto ezagutzen laguntzen digula.\nHala eta guztiz ere, Muguruzak azpimarratu du haur eta gazteak jabetzen direla zientziaren eta teknologiaren erabilera ez dela arriskurik gabea: “Adibidez, esan dute osasunerako arriskutsuak izan daitezkeela uste dutela”.\nDena dela, emaitzen txostenean agertzen denez, zientzia eta teknologiari buruzko irudi positiboa gailentzen da negatiboaren aurrean: elkarrizketatuen hirutik batek uste du zientziaren eta teknologiaren onurak kalteen gainetik daudela, eta % 6,7k soilik kalteak handiagoak direla. Hori bai, % 30 inguruk ez du iritzi argirik.\nMuguruzak azaldu digu nola irudikatzen dituzten gazteek zientzialariak: “Gizonezkoak dira, nagusiak, bata zuria dute jantzita, eta laborategian egiten dute lan. Hala ere, aipagarria iruditzen zait gazteek ez izatea zientzialari eroaren estereotipoa; izan ere, zientzialariaren irudia gizonezko zahar bata zuridunarena izanagatik, jende arrunta dela ere esan dute, eta, aipatutako beste ezaugarri horien gainetik, sortzaileak eta zoriontsuak direla esan dute, eta talde-lanean aritzen direla, eta ez bakarka”.\nEtorkizunean zer lanbide izan nahi duten ere galdetu diete haur eta gazteei. Eta, emaitzen arabera, gazte gehienek ez dute zientzialari izateko asmorik: hamaika lanbide aukeran emanda, zortzigarren lekuan azaltzen da ikertzaile izatea. Lanbide gogokoenak, berriz, kirolariarena eta enpresaburuarena dira. “Alegia, helduen antzera pentsatzen dute gazteek”, esan du Muguruzak. “Haiek ere, bai Euskal Herrian bai Europan egindako azterketetan, ikertzaileen garrantzia aitortzen dute, baina gero ez dute beren burua lanbide horretan ikusten”.\nEtorkizunean zer lanbide izan nahi duten ere galdetu diete haur eta gazteei. Gehienek kirolari izan nahi dute. Arg. Elhuyar Fundazioa\nEdonola ere, Muguruzarentzat nabarmentzekoa da zientzia eta teknologiaren gainean, oro har, gazteek duten irudi ona: interesgarriak iruditzen zaizkie, baliagarriak, onura gehiago dakarte kaltea baino, zientzialariak jende arrunta dira... “Ez dakigu zer pentsatzen zuten lehengo gazteek, Euskal Herrian lehen aldiz egin baitugu horrelako azterketa bat; baina iruditzen zaigu joera aldatzen ari dela, askotan entzun baitugu gai horiek txapa hutsa direla, eta azterketa honetan, berriz, aurkakoa esan dute”.\nMuguruzaren iritziz, joera-aldaketa horretan, seguru asko eragina izan dute zientzia eta teknologia gazteengana gerturatzeko egiten diren ekimenek. “Esate baterako, ikastetxeetan gero eta garrantzia handiagoa ematen zaie esperimentuei eta talde-lanei, eta ikastetxez kanpo ere gero eta jarduera gehiago daude gai horien inguruan, hala nola zientzia-jaialdiak, zientzia-udalekuak... Nik uste ahalegin horien fruituak ikusten ari garela orain”.\nEusko Jaurlaritzaren Hezkuntza Saileko Zientzia Politikarako zuzendaria\nBegoña Ochoa Hezkuntza Saileko Zientzia Politikarako zuzendaria da, eta harentzat ere bereziki interesgarria da ikustea ea badagoen aldaketarik gazteen pertzepzioan. “Horretarako, maiztasun jakin batekin egin beharko ditugu azterketa hauek. Baina orain, behintzat, badugu oinarri bat, eta, hemendik aurrera, egiten ditugun ekintzen eragina neurtzeko tresna bat izango dugu”, adierazi du Ochoak. “Hala ere, kontuan izan behar dugu gizartean aldaketak oso motel gertatzen direla”, ohartarazi du.\nAzterketaren emaitzak ikusita, Ochoari iruditzen zaio haur eta gazteak egiatiak izan direla. Normala iruditzen zaio haien interes nagusia kirola eta aisialdia izatea, “baina harritu egin nau hainbesteko interesa agertzea zientziarekiko”, aitortu du. “Hala ere, beren garaiko seme-alabak direla aintzat hartuta, zentzuzkoa da teknologiarekiko interes handia izatea, haien egunerokotasunean pisu handia baitu”.\nBestalde, ingurumenarekiko interes handiagoa izango zutela pentsatzen zuen Ochoak. “Erantzunen arabera, ordea, ez dakit zenbateraino ohartzen diren ingurumen-gaiek duten garrantziaz. Agian, zerikusia izango du horretan komunikabideetan ematen den irudiarekin, arlo horiei buruz azaltzen diren albisteetako asko ezkorrak izaten baitira: kutsadura, Garoña, arazoak... Hori aldatzeko, lana egin beharko dugu”.\nOchoak bereziki ondo baloratu du haur eta gazteek duten iritzia jasotzen duten hezkuntzari buruz. “Zoragarria iruditzen zait, eta esango nuke egiten ari garen ahaleginaren isla dela. Gainera, ikasketetan teknologia berriak hain gogoko izateak bide onetik goazela erakusten du”.\nAldi berean, gazteak “praktikoak” direla nabarmendu du Ochoak, “horregatik iruditzen zaizkie baliagarriak zientzia eta teknologiako gaiak, nahiz eta gero ez duten ikusten beren burua ikertzailearen rolean”. Hala ere, hori normala dela uste du, “gazteei zaila eta abstraktua dela iruditzen baitzaie, batez ere kirolari batekin edo enpresaburu batekin alderatuta”.\nGeneroen artean oraindik ere bereizketa dagoela ere adierazi du Ochoak: “Oraindik ere, neskek zientzia eta teknologiaren arlo gizatiarragoa dute gustuko, hala nola medikuntza eta osasuna, eta mutilek arlo teknikoagoa. Gure gizartearen argazki bat da, eta hori ere landu beharra dago”.\nJuan Ignacio Perez Iglesias. EHU-BFA Kultura Zientifikoko katedrako koordinatzailea\nOro har, azterketa oso baliagarria iruditu zaio, eta iritzi bera du EHU-BFA Kultura Zientifikoko Katedrako koordinatzaileak ere, Juan Ignacio Pérez Iglesiasek. Haren esanean, “informazio bat baliagarria izateko, lehen baldintza da informazio ona izatea, eta nik uste dut ona dela; izan ere, uste dut pentsatzen dutena esan dutela, eta horren froga da ia denek esan dutela kirola dela gehien gustatzen zaiena, batez ere mutilek”.\nHorrez gain, espero zituen gauzak eta espero ez zituenak aurkitu ditu Pérez Iglesiasek. “Ezusteko horiek dira gehien interesatzen zaizkidanak; adibidez, haur eta gazteek oso argi dute zientzia baliagarria dela, dituen aplikazioengatik”. Baina hari ez zaio hori gustatzen, “nagusiek ere gauza bera pentsatzen dutelako, eta zientzian gabiltzanontzat zientzia ez da hori. Guretzat zientzia da mundua ulertzeko eta ezagutzeko tresna”.\nHoriek horrela, Pérez Iglesiasek uste du agian hor dagoela zientzietako gaietan izandako bokazio-jaitsieraren arrazoia: “Ez dugu asmatu ulertarazten zientzia berez dela interesgarria, ez gerora izan ditzakeen aplikazioengatik”. Helduek duten ikuspuntu bera dutela pentsatzen du, “eta uste dut alde horretatik ahalegin bat egin beharko genukeela”.\nEuskal Herriko gazteen zientzia eta teknologiari buruzko pertzepzioa 2011 txostena\nGazteak eta zientzia


Emakumeen sarea sendotzeko eta indarkeriari aurre egiteko indarrak batzeko konpromisoa azaldu du EAJk - Zizurkil - Tolosaldeko ataria\nEmakumeen sarea sendotzeko eta indarkeriari aurre egiteko indarrak batzeko konpromisoa azaldu du EAJk\nTolosaldeko Ataria 2020-03-09 11:00\nGutuna kaleratu du Zizurkilgo EAJ-PNVren udal taldeak:\nOsoko bilkuran onartutako adierazpen instituzionalean hainbat konpromiso hartzeko eskatu eta proposatu du Zizurkilgo EAJ-PNVren udal taldeak, horien artean:\n1. Berdinbidean, berdintasunaren aldeko eta emakumeenganako indarkeriaren aurkako Euskal udalerri txikien sarea, sendotzen eta handitzen jarraitzea.\n2. Emakumeez osatutako erakunde eta taldeen sorrera eta jarduna errazteko baliabideak bideratzea.\nEAJ-PNVren udal taldearen helburua da konpromiso zehatz horien bitartez, emakumeen sarea sendotzea, ahaleginak batzeko eta elkar-ezagutza sustatzeko, eta tokiko gobernuetatik elkarrekin jardutea, berdintasunaren aldeko eta emakumeenganako indarkeriaren aurkako politikak bultzatu, indartu, koordinatu eta ebaluatzeko.\nUdal taldetik azpimarratu dute, martxoaren 8a egindako bidea azpimarratzeko eguna dela, baina baita emakumeon eskubideak eta gizon emakumeon berdintasun erreala aldarrikatzekoa ere eta bereziki konpromisoak hartzekoa, oraindik badelako bide luzea egiteko. Hori dela eta proposatu eta txertatu ditu EAJren udal taldeak konpromiso zehatzak Emakumeen Nazioarteko Egunaren inguruko idatzian.\nEAJ-PNV beti egon da eta egin du berdintasunaren alde ordezkaritza izan duen erakunde publiko guztietan, politika publiko eraginkorrak sustatuz. Konpromiso horren haritik, adierazgarria da emakumeen presentziak gora egin duela azken hamarkadetan bai Eusko Jaurlaritzan, baita Gipuzkoako Foru Aldundian, Batzar Nagusietan eta udaletan, Zizurkilen esaterako EAJk dituen ordezkari guztiak dira emakumezkoak.\nBaina oraindik bada bidea egiteko eta horregatik, emakumeen sarea sendotzea eta indarkeriari aurre egiteko indarrak batzea ezinbestekotzat jo ditu EAJ-PNVren udal taldeak berdintasunaren alde urratsak egiten jarraitzeko.\nZizurkilgo EAJ-PNVren udal taldea


Aiaraldeko berbalagunak: 2012\nMototsak egiteko ikastaroa, Urduñan\nAstearte honetan, abenduak 18, ikastaroa interesgarri bat prestatu dugu! Zapiak buruan jartzeko eta mototsak egiteko ikastaro erraz bat. Ikasiko dugu nola jarri zapi polit bat buruan baserriko soinekoak janzten ditugunean.\nNoiz: Abenduaren 18an, asteartea arratsaldeko 18:00etan, "Las Profes"en (Sarrera eskuineko aldetik)\nGurasolagun aurkezpenak, Laudion eta Urduñan\nZer da GURASOlagun? Umeak eta gurasoak elkarrekin euskaraz aritzeko tartea eta imajinazioa elkarrekin lantzeko esparrua\nOstiral honetan, abenduak 14, Laudion eta Urduñan Gurasolagun egitasmoaren aurkezpenak egingo dira.\nAurkezpenean izena emateko eta parte hartzeko bideak azalduko dira.\nLaudio: Arratsaldeko 18:00etan, Basalarrinan\nUrduñan: Arratsaldeko 19:00etan, Alondegian\nAnimatu eta hurbildu zaitez! Izan zaitez GURASOLAGUN!\nHurrengo ostegunean, hilak 13, Laudioko Berbalagunok trikipoteoa egingo dugu trikitrixa eta pandero batzuen laguntzaz. Trikipoteoari hasiera emateko arratsaldeko zazpi eta erdietan FitaFik-ekoekin geldituta gaude Arrañope tabernan.\nEuskararen eguna, Urduñan\nAbenduaren 3an euskararen eguna ospatzen denez, Urduñan hainbat ekintza antolatu dira:\nAzaroak 29, osteguna: 17:00etan, Kultur etxean, Gurasoentzako hitzaldia: "Trucos para comunicarnos en euskera con nuestros hijos"\nAzaroak 30, ostirala: 18:30ean, Alondegian, euskararen kale erabileraren neurketaren emaitzen aurkezpena.\n20:00etan, Pintxopote euskalduna plazatik abiatuta.\nAbenduak 2, igandea: 15:00etan Herri-bazkaria Mariaren Lagundian. Txatelak salgai Euskara Zerbitzuan, Lupardikan, Mugalden eta Marrazkin abenduaren 1era arte.\nAbenduak 3, astelehena: 17:00etan Liburutegian, ipuin-kontalaria "Euskal Mitologia"\nEuskararen erabileraren neurketa\nDatorren ostiralean, azaroak 30, arratsaldeko 18:00ean Urduñan egindako euskararen kale erabileraren neurketaren emaitzen aurkezpena izango da. Aurkezpena Urduñako alondegian izango da Soziolinguistika Klusterraren eskutik.\nEuskaraz bizi nahi dut autobusa\nDakizuen bezala, abenduaren 1ean manifestazio bat egongo da Donostian euskararen alde ("euskaraz bizi nahi dut" lelopean). Bada, salgai daude euskaltegian busez joateko txartelak.\nIrteera: Institutu aurretik 15:15ean\nItzulera: 20:00 Donostiatik irten\nTxartelak salgai: Laudioko AEK-n, Laudioko Udal Euskaltegian eta Ilargi tabernan\nTxartelak erosteko azken eguna azaroak 29, osteguna.\nAbenduaren batean 17:00etan izango da Donostian, euskararen aldeko manifestazioa.\nBerbalagun aurkezpena Luiaondon\nAzaroaren 8an, osteguna, arratsaldeko 18:0etan, Luiaondoko Sozialean, Berbalagun programaren aurkezpena egingo da.\nAurkezpenean izena emateko eta parte hartzeko bideak azalduko dituzte gure dinamizatzaileek, Angela eta Bego.\nOso inportatea da dagoeneko parte hartzen duzuenon bidez, jende berria erakartzea eta animatzea, horregatik animatu eta hurbildu zaitez!\nIkasturte berriarekin batera, zabalik dago Berbalagun programan izena emateko epea.\nDagoeneko 5.000 baino gehiago dira egitasmo hauetan parte hartzen duten lagunak Euskal Herriko lurralde guztietan. Eta ezin ahaztu transmisioari begira familientzako aldaera, Gurasolagun programa.\nGainera, azken urteotan bezala, partaideek EHUko kredituak eskuratu ahalko dituzte, bidaia eta egonaldietarako deskontuak, AIZU! ARGIA eta BERRIA merkeago, eta beste hainbat abantaila.\nGurekin harremanetan jartzeko hauek dira bideak:\nAEK euskaltegiak: 945 892 334/946 726 722\nAiara Kuadrillaren Euskara Zerbitzua: 945 399 122\nAmurrioko Euskara Zerbitzua: 945 891 161\nUrduñako Euskara Zerbitzua: 945 384 860\nLaudioko Udal Euskaltegia: 946 722 838\nARTZINIEGAKO BERBALAGUN TALDEA SAGARDOTEGIRA!!!\nHor dituzue Artziniegako berbalagun taldearen bi argazki. Argazki hauetan nabaritzen da nola pasatu zuten aurreko larunbatean, ekainak 9, Zornotzako Uxarte sagardotegian. Eta gainera bazkaria dohainik!!\nGogoratzen zarete berbatalde edo mintzataldeen argazkiak bidaltzearen zozketaz???\nJakingo duzuen moduan Artziniegako berbalagunei tokatu zitzaien Amorebietako Uxarte sagardotegian bazkari bat dohainik.\nBadakigu, Artziniegako berbalagun taldea osatzen duten 6 pertsona horiek ekainaren 9an elkartuko direla bazkaria egiteko.\nLaster izango ditugu, orduan, bazkari horren argazkiak hemen!\nGogoratzen zarete Salburua ezagutzeko aukera izan genuela?\nZazpi berbalagun hurbildu ziren Salburuara Arkaitz San Joseren eskuz bisita gidatua egiteko.\nHurrengo helbidean sakatzen baduzu argazki guztiak ikusteko aukera izango duzu!!!\nLAUDIOKO LAMUZA PARKEA\nLaudioko Lamuza parkea ezagutu nahi duzu?\nMaiatzaren 27an, igandea,Urkijo Markesen aspaldiko lorategia bisitatuko dugu, bertako hainbat zuhaitzetara hurbildu eta hauen bitxikeriren bat ere entzungo dugu.Parkeak zuhaitzen aberastasun eta ugaritasun handia du, beste batzuenartean zedroak, ezkiak, magnolioak edo izeiak aurki ditzakegu.\nGoizeko11:00etan Skate park-en ondoan dagoen zubian elkartuko gara paseoarihasiera emateko.\nInformazio gehiago: laudio_berba@aek.org edo 607.673.744.\nZER EGINGO DUZU OSTIRAL ARRATSALDEAN? LAUDIOKO SENITARTE EUSKALDUNENTZAKO PROPOSAMENA\nDakizun bezala, Berbalagun egitasmoaren barruan umeak dituzten familientzako GURASOLAGUN mikroplana daukagu.\nOstiral honetan (hilak 25; 17:30ean) ERROSKILLAK EGITEN IKASTEKO UMEENTZAKO TAILERRA. Laudioko Gastronomia Museoan.\nUMEEK 6 URTE BETE GABE (txikiagoak) IZAN BEHAR DUTE. Ezinbestekoa izena ematea aldez aurretik.\nEta hurrengo ostiralean (ekainak 1) ekimen bera egingo da baina 18:00etan eta 6 URTETIK GORAKO UMEENTZAT.\nIzena emateko (ezinbestekoa), Berbalagun egitasmoko koordinatzaileri deitu (Bego: 607 673 744).\n12:00 Bisita gidatua / Ume eta gurasolagunentzat jolasak\n13:30 Kalejira poteoa\n17:00 Erromeria “Aldatz” taldearekin\n20:00 Kantu-triki-poteoa... eta sorpresa gehiago!\nBazkarirako txartelak maiatazren 21era arte erosi daitezke. Nagusien menua 20€tan daukazue (zeliako eta barazkijaleek menu berezia eskatu dezakezue), eta umeen menua ere egongo da (azken honen prezioa argitu gabe dago oraindik). Joateko asmoa duzuenak, zuen herriko dinamizatzailengana jo.\nBat baino gehiago ariko da oraindik ileetatik tiraka, sagardotegi garaia amaitu zaiolako eta ez delako sagardotegira joan. Ez kezkatu, oraindik badago aukerarik!\nBazkari bat daukagu berbalagun, mintzalagun, mintzakideen artean zozkatzeko. Bai , bai, ondo irakurri duzue, bazkari bat Zornotzako Uxarte sagardotegian.\nZozketan parte hartzeko egin beharko duzuena zera da: zuen berbatalde, mintzataldearen argazki bat bidali beharko duzue praktikatuaek@gmail.com helbidera (talde bakoitzeko argazki bakarra).\nArgazkiak jasotzeko azken eguna maiatzaren 13a izango da. Jasotako argazki guztien artean bazkaria zozkatuko dugu. Kontuan izan bazkariak maiatzean izan behar duela.\nZozketa horretan parte hartzeko nahian bidali digute Artziniegako berbalagunak goian ikusten duzuen argazkia! Hori bai, irabaztekotan, falta diren berbalagunak bazkarian nahi dituzte!!!\nMAIATZAREN 20an GURASOLAGUN IRTEERA!!!\nLuiaondoko berbalagunek familian egiteko paseotxo bat proposatu digute. Igande honetan, maiatzak 20, San Lorenzo landetara joango gara,horretarako ez ahaztu hamaiketakoa eta umeeekin jolasteko soka, pilota edo palak.\nPrimeran pasako dugulakoan gonbitea luzatu nahi dizuegu, goizeko 11:00etan Luiaondoko Sozilaren aurrean dagoen parkean elkartuko gara.\nSalburua hainbat urmaelek osatzen dute -Arkautikoa eta Betoñukoa izanik bi urmael nagusiak-, bai eta larre egindako lurrek eta harizti txiki batek ere. Duela hainbat mende lehortu zuten, inguru hura soro bihurtzeko asmoz. Hala ere, 1994an hasitako lehengoratze lanek atzera eragin diote egoera horri, eta, gaur egun, Salburua dugu Euskal Herriko hezegune kontinental baliotsuenetako bat, Batasunaren garrantzizko lekua Europako Natura 2000 sarean eta Ramsarreko nazioarteko garrantzia duen hezegunea baita.\nParkean barrena ibiltzeko, urmael nagusiak lotzen eta inguratzen dituzten ibilbideak erabil ditzakegu. Ataria interpretazio zentroari eta hegaztien bi behatokiei esker, hango aberastasun naturala ezagutzeko eta parkeaz gozatzeko aukera izango dugu.\nMAIATZAREN 19AN GOIZEKO HAMARRETAN BISITA GIDATUA SALBURUAN!!!\nIZENA EMATEKO 661082483 TELEFONO ZENBAKIAN EDO HURRENGO EMAILAN: sezquerro@hotmail.com\nMaiatzaren 9an, asteazkena, ARRAÑO mendira joango gara aspaldiko bide batetik, Lamazu parkearen harresiaren ondotik doana. Arratsaldeko 5etan San Pedro elizpean geratu gara (Herriko plaza). Ideia gure seme-alabekin jolastea izango da: soka saltoan, pilotan, trukean... Pare bat pilota, soka eta klarionak guk eramango ditugu, beste ezer faltan botatzen baduzue zuek hartu iniziatiba.\nAh! Ez ahaztu askaria. Azken eguna izena emateko: maiatzaren 8a.\nKONFIRMAZIOA BEHARREZKOA DA!!!\nARTZINIEGAKO BERTSO SAIOA!\nHor duzue apirilaren 13an Artziniegako museoan egon zen bertso saioaren zati bat. Bideo horretan ikusten da zelan pasatu zuten ikustera joan zirenak. Nabarmentzekoa da nola gaijartzaileek egoera bereziak sustatzen zituzten bertolariek bertso barregarriak abesteko.\nEUSKAL EZKONTZA URDUÑAN!!!!\nUrduñako euskararen astea dela eta, apirilaren 21ean Euskal Ezkontza ospatuko dugu Foru Plazan, denok gonbidatuta zaudete!\nAnimatzen bazarete parte hartzera jakin ezazue goizeko 12:00etan "Las Profes" Institutuan geratu garela, edo nahiago baduzue 13:00etan plazan.\nEguerdian herri bazkaria (10 €) egongo da eta bazkal ondoren, erromeria denok dantzatzeko!\nARTZINIEGAKO BERTSO SAIOA\nGogoratzen zarete Artziniegan apirilaren 13an egon zen bertso saioaz? Argazki horretan ikusi ahal dituzue etorri ziren 4 bertsolariak eta bi gaijartzaileak....baina argazki guztiak ikusi nahi badituzue sakatu hurrengo helbidean: http://www.flickr.com/photos/berbalagunaiaraldea/sets/72157629833553367/\nPAGOLARRERA MENDI IBILALDIA\nPasa den martxoaren 11n Pagolarrera (Laudio) igo ginen Laudioko berbalagun bat gidari lanak egiten. Goizeko 9etan abiatu ginen Laudioko San Pedroelizpetik, hasiera baten burumakur deialdia ez zelako izan espero genuen bezain arrakastatsua. Hala ere, animoek berehala gora egin zuten eguraldia lagun izan genuelako, aldapan gora fresko eta bertan egonda bero-bero patata tortila jateko. Dena den, guretzat esperientzia polita izan zen: inguruak ezagutu, euskaraz mintzatu, jendea ezagutu eta "bikini operazioa" abian jarri, horregatik hain zuzen, bigarren deialdia bat egingo dugu Laudioko Elorritxuganera igotzeko.\nArgazki guztiak ikusi nahi badituzue hurrengo helbidean klikatu! http://www.flickr.com/photos/berbalagunaiaraldea/sets/72157629686470271/\nBERTSO SAIOA ARTZINIEGAN!!!\nHor duzue Artziniegan izango duten bertso jaialdia:\nUnai Mendibil, Iñaki Cabeza, Iñaki Viñaspre, Izar Mendiguren\nNekane Aginako, Oihane Rodriguez\nPuntatik Puntara, Artziniega Euskaraz bideokopla\nEuskal Herriko Bertsozale Elkarteak eta AEKren Mintzapraktika egitasmoak elkarlanean martxan jarri duten BideoKopla lehiaketarako bideoa da hau.\nArtziniegako herriko arlo ezberdinetan euskaraz mintzo garela, o behintzat ahaleginetan gaudela, aldarrikatu nahi genuen 8 kopla hauen bitartez. Horretarako, herrian ditugun Ganzorrotz Mendizale taldea, Bizindar sokatira taldea, txirrindulariak, Museo entnografikoko neskak, Berbalagunak, gurasoak,... lagun izan ditugu Bertsolaritza ikastaroan sortu genituen koplak kamera aurrean kantatzeko. Eskerrik asko guzti horiei. Baita kameralari lana egin dutenei, bideoa montatu duen Oihaneri, eta, koplek itxura ta hitz ederragoak izaten lagundu digun Unairi.\nGustatuko zaizuelakoan, puntatik puntara, Artziniega euskaraz!\nGASTEIZKO IZOTZ PISTA\nGogoratzen zarete izotz pistaren ekintza bertan behera utzi behar izan genuela elurragatik ezinezkoa egin zelako Gasteizera joatea??? Azkenean, blogean jarri genuen moduan martxoaren 17ra pasatu genuen.\nArgi dago patinatzea oso aktibitate polita dela. Horregatik, joan ginen 16 berbalagunak ordu eta erdi jarraian eman genuen patinatzen. Amaieran, oso nekatuta etxera joan arren poz-pozik atera ginen Gasteizetik.\nSinesten ez baduzue begiratu hurrengo helbidean atera genituen argazki guztiak!!!http://www.flickr.com/photos/berbalagunaiaraldea/sets/72157629262561814/show/\nDatorren martxoaren 25ean amaituko da Euskal Herriko Bertsozale elkarteak eta AEKren Mintzapraktika egistasmoak elkarlanean antolatu duten bideo kopla txapelketara bideoa bidaltzeko epea.\nArtziniegako berbalagunak aurten egin duten bertsolaritza ikastaroa aprobetxatuz hasi dira koplak prestatzen txapelketan parte hartzeko.\nEspero dugu pronto bideoa hemen izatea ikusi ahal izateko!\nMartxoaren 8an Emakumearen Eguna ospatu ohi denez, honekin batera martxoaren 9an, ostirala, Arespalditzan (udaletxea, 19:30) programatu den gazte eta helduentzako euskarazko antzerkia.\nEta dohainik gainera!\nArtziniegako berbalagunak han egongo dira!\nElurra zela eta...ezinezkoa egin zen Gasteizera joatea. Horregatik, martxoaren 17ra atzeratu egin dugu izotz pistaren ekintza. Kartelan ikusten duzuen moduan, apuntatzeko azkenengo eguna martxoaren 12a, astelehena, izango da.\nHauxe umeak eta gurasoak elkarrekin euskaraz aritzeko tartea eta imajinazioa elkarrekin lantzeko tailerra izango da.\nLaudioko Gastronomi museoan elkartuko dira eta, umeen adina kontuan harturik, bi saiotan banatu dute tailerra: 6 urte baino gutxiago duten seme-alaben familiak eta 6 urtetik gorakoentzat (12 urte gehienez jota).\nBeraz, animatu zaitez! Eta gozazazu euskaraz umeekin batera!\nBeste irteera bat mendira daukagu martxoaren 11an... ...oraingo honetan Pagolarrera joatea proposatu du berbalagun talde batek. Goizeko 9etan herriko plazako elizpean geratu dira. Gutxienez ordu eta erdi igo eta beste horren beste jaisteko.\nHaiekin igotzera gonbidatuta zaudete!\nDatorren martxoaren 25ean amaituko da Euskal Herri...\nMartxoaren 8an Emakumearen Eguna ospatu ohi denez...\nElurra zela eta...ezinezkoa egin zen Gasteizera ...\nHauxe umeak eta gurasoak elkarrekin euskaraz aritz...\nBeste irteera bat mendira daukagu martxoaren 11an....


EUSKAL GATAZKA EUSKAL LITERATURAN ETAREN BIKTIMEN IKUSPEGITIK | Hitzen uberan\n← Hirugarren “ElkarrizKatea” abiatu du Booktegik\nAnjel Lertxundiren apalategian: Pedro Páramo nagusi →\nPosted on 2020-10-09 by Txema Arinas\nBeñat Sarasolak mahai ingurura dakartzan kritikari eta idazle hauek Iban Zaldua, Itxaro Borda, Ignazio Mujika, Iratxe Retolaza eta Mikel Soto ditugu. Ez ditut euskal literaturaren pertsonaiok arduratzen gaituen gaiari buruz azaltzen duten oro banan-banan esango, ikaragarri luzea egingo bailitzaiguke, baina bai ordea hitzik aipa/adierazgarrienak:\nHortxe dago koska, hain zuzen, euskal idazle asko eta askok euren buruei ETAren biktimengana gerturatu ahal izateko ezarritako mugetan. Euskal idazle asko eta askok ez ditu ETAren biktimen testigantzak idazpidera ekarri nahi, borondate falta garbi eta argi bategatik, edo bestela esanda, halaxe erabaki dutelako: ETAren biktimek iradoki ditzaketen istorioek edo ez diete behar besteko estimurik merezi, ez dira gauza hauen inguruan inolako fikziorik eraikitzeko. Tamalez, ezta ezer apartekorik, gaur egun oraindik euskal gizartean guztiz hedaturik eta arrunta den jarrera bat da, batik bat abertzaleen artean: ETAk armak utzi ditu, bai, baina horrek ez du inondik inora esan nahi ETAk urtetan egindakoa gaitzesteko asmoa dugunik. Gehien jota, delako euskal gatazkak eragindako indarkeria guztiak gaitzetsiko ditugu, baliteke ere ETAren biktimenganako nolabaiteko hurbiltze saioren bat egitea aro berri eta batez ere bakezale baten aldarrikapena egitearren; esan genezake aro berri horretan itxurak oso garrantzitsuak direla eszenatoki politiko berri batzuk sortze aldera. Erreparatu besterik ez diegu egin behar Arnaldo Otegik Logroñoko kartzelatik irtendakoan Elgoibarren egin zioten gorazarrean gaztelera ederrean botatako hitzoi, eta batik bat nik beltzez azpimarratutakoari: “…me alegro sinceramente de que haya mucha gente que vivía con escolta, y vivía acosada, según decían ellos, que hoy puedan vivir en paz y en libertad”. Edo bestela esanda, ETAk eragindako oinazea aitortzeko gertu gaude; baina, ezta gure oinazea, hortaz ez dugu ezertan gure gain hartu behar, besteak beste ez dakigulako noraino egiazkoa den edo, pairatutakoek aitor dezatela, guri edo gutarrei eragindakoarekin aski dugu eta. Oso sentsibilitate berezia da Otegirena eta beste, lubaki sentsibilitate doia da. Euskarazko literaturara itzulita antzeko zerbait sumatzen dut aro berri honetako azken urteetan argitaratutakoari begira, hau da, euskaldun irakurleen artean arrakasta edo oihartzun gehien lortutako liburuei erreparatuz: Mikel Antzaren Atzerri (2012), Lander Garroren Gerra Txikia (2014) edota Harkaitz Canoren Twist (2011). Nork bere gaiak eta ikuspuntuak aukeratzen ditu, noski, baina hala eta guztiz ere bada benetan esanguratsua ETAren biktimena zein gutxitan aukeratzen den, eta batez ere, Jokin Muñozen Bizia Loren kasua alde batera lagata, zer nolako oihartzun eskasa lortzen duten ikuspuntu hori aukeratzen duten bakanek besteon aldean.\n0 Responses to EUSKAL GATAZKA EUSKAL LITERATURAN ETAREN BIKTIMEN IKUSPEGITIK\nJuan Luis Zabala says:\nGai hau ateratzen denean, nire ustez gutxiegi aipatzen da aitzindari ausart bat, Mikel Hernandez Abaitua, eta bereziki haren “Etorriko haiz nirekin?” ( https://fundacionvt.org/vendras-conmigo-etorriko-haiz-nirekin/ ; https://kritikak.armiarma.eus/?p=2440 ). Ez dakit zergatik den. Ez delako ezagutzen? Haren lana balio literario gutxikotzat jotzen delako?… Bigarren arrazoi hori ez zait oso bidezkoa iruditzen, nik behintzat ez nuke ahaztuko horregatik, gai honen inguruko eztabaidetan aipatu ohi diren liburu guztiak ez baitira izan ere, %100 urre gorri, ezta hurrik eman ere. Duela, eman dezagun, 30 urte, euskal idazle gehienoi nahiko urrunak egiten zitzaizkigun ETAren biktimak. Hori biktima horiek zuzenean etsaitzat ez genituenean, halakorik ere bazen eta. Guardia Zibila, adibide bat jartzearren herritar askoren eta askoren etsaia zen Franco hil arte, eta gero ere bai urte askoan, eta uste dut ez dagoela motiboak gogora ekarri beharrik. Orain ere bai, askorentzat, orduan baino gutxiagorentzat bada ere, guardia zibilak etsaiak dira, non grata erabatekoak. Biktimak, beraz, soziologikoki eta politikoki, urrun zeuden, oro har, orduko euskal idazleengandik, eta zaila zen orduan idazleek haiengana literaturaren bidez gerturatzeko adinako enpatia ahaleguna egitea, artifizialtasun inpostatuan jausi gabe. Mikel Hernandez Abaituak egin zuen hala ere, 1991ean, eta gainera bere ordura arteko giroko jendearen iritziei aurre egiteko ausardiarekin. Beste liburu aipagarri bat ere gutxitan ikusi dut aipatua, biktimekiko enpatia ariketa bete-betea bada ere (eta horrek dakarren zailtasuna eta arriskua agerian uzten ditu, nire ustez): Patxi Zubizarretaren “Pikolo” (2008, https://elpais.com/diario/2008/12/05/paisvasco/1228509612_850215.html ). Eta izango da liburu gehiago ere. (Parentesi bat: gogoan daukat Koldo Izagirreren pasarte harrigarri bat irakurri izana, zeinean hildako guardia zibil baten alarguna agertzen zen, baina ez dut topatzen, eta pentsatzen hasita nago amets bat ez ote zen izan; agian norbatek argituko dit egunen batean egiazkoa ote den nire oroitzapen lauso hori). Fernando Aramburuk, Ramon Saizarbitoria ondoan zuela (ondoan fisikoki baina ez gogaide, jakina), Donostiako Lagun liburudendan memelokeria harroputz doilor ezagun haiek jaurti zituenen (euskal idazleen kolektibo osoa koldar tropeltzat joz Ad Maiorem Patriae Gloriam) bere aho pozoiz emokatutik, Mikel Hernandez neure aurrean neukan, bi pausotara, Ramon Etxezarretaren ondoan, eta ez dakit Felipe Jauristi ere ez ote zegoen han. Presentzia horiek are lotsagabeago eta mespretxagarriagoa egin zuten Arambururen jarduna. Beharbada hari kasurik ez egitea eta hartaz ez oroitzea litzateke onena, gehiago ez aipatzea gure artean, baina kontu jakina da esaera zaharra hain ondo dioen hori: odolak su gabe diraki.


Surfa egiten ikasi nahi? - - Hiruka.eus\nBizarra Lepoan 2018-07-09 10:26\nUdako giroa epela aprobetxatuz, surf-ikastaroa egingo dugu uztailaren 30etik abuztuaren 2ra. Aurten, Arrietara hondartzan egingo dugu Peña Txuri Surf eskolako lagunekin. Noiz: uztailaren 30etik abuztuaren 2ra (astelehenetik ostegunera), 17:00etatik 19:00etara (16:15ean autobusa irtengo da). Non: Arrietara hondartzan, Sopelan. Norentzat: … Read More\nKirolak Getxo Sopela


Hezkuntza politikak - Berria.eus\n"Hezkuntza politikak" bezala etiketatutako albisteen zerrenda\nSubiratsek «datozen asteetan» onartu nahi du Espainiako unibertsitate lege berria Ministroen Kontseiluan\nLOSU Espainiako Unibertsitate Sistemaren Lege Organikoaren zirriborroa aurkeztu du Unibertsitate ministroak. Ikasketa laburragoak egiteko eta etenaldi akademikorako aukera jasotzen du, eta profesionalen egonkortasuna du xede.\nEusko Jaurlaritzak udazkenean onartu nahi du hezkuntza legearen egitasmoa\nJokin Bildarratzek esan du «adostasunaren» eta «elkarrizketaren» bideari eutsiko diotela legearen tramitazioan.\nIrakaskuntza teknopedagogikorako jauzia egiteko plana aurkeztu dute\nEusko Jaurlaritzak 2022-2024 Aldirako Euskal Hezkuntza Sistemaren Eraldaketa Digitalerako Plana aurkeztu du. Gaitasun digitalak sustatzea du xede, eta 202,6 milioi euroko inbertsioa egingo dute\nIrakaskuntza teknopedagogikorako jauzia egingo duen hezkuntza proiektu bat aurkeztu du Jaurlaritzak\nJokin Bildarratz Hezkuntza sailburuak 2022-2024 Aldirako Euskal Hezkuntza Sistemaren Eraldaketa Digitalerako Plana aurkeztu du. Ikasleen eta irakasleen gaitasun digitalak sustatzea izango du helburu, eta Hezkuntza Sailak 202,6 milioi euroko inbertsioa egingo du horretarako.\nHordagoari men egin dio PSNk\nHezkuntzan ingelesa derrigorrezko hizkuntza eskakizuna izateko legea onartu da. Geroa Bairen ustez, «agerikoa da» akordioa dagoela sozialisten eta Navarra Sumaren artean\nMailukada bat PAI iltzatzeko\nPAI programa egonkortzeko eta zabaltzeko legeak kalapita sortu du talde politikoen eta gehiengo sindikalaren artean. Hona hemen auziaren nondik norakoak ulertzeko zenbait gako.\nEAEko hezkuntza legeari buruzko elkarrizketa sorta\nAraba, Bizkai eta Gipuzkoako hezkuntza sistema berrituko duen legea ontzen ari dira Eusko Legebiltzarrean, eta, legea idatzi ahal izateko, oinarrizko edukiak adostu zituzten EAJk, EH Bildu, PSE-EEk eta EP-IUk, 2022ko martxoaren 18an. Itun horri buruzkoak aletu dituzte hezkuntza komunitateko eragileek.\n«Ikastetxe guztiek jasoko dute beren eremuan dagoen errealitatearen ardura bat»\nIrati Urdalleta Lete - Arantxa Iraola\nHezkuntza Legearen ernamuin izango den akordioan onetsi direnak «oso aproposak» direla uste du Bildarratzek. «XXI. mendeko» erronkei erantzuten lagunduko dutela uste du, eta hezkuntzaren bidez «gizarte kohesioa» trinkotzeko zimenduak ere badirela bertan.\n«Ez dira merkantzia bat; ikasleak ezin ditugu horrela tratatu»\nEuskal eskola publikoaren zuzendaritza elkarteen Heize federazioko zuzendaria da Salaberria, eta hezkuntza akordiotik erator daitezkeen «ekintzetan» jarria du gogoa: «esatetik egitera» egin behar dela dio.\n«Uko egin zaio eskola publikoa indartzeari»\nGuraso elkartea kezkatuta dago, itunak ez duelako murgiltzea ezarri eta segregazioaren aurkako neurriak «berandu» datozelako, baina, batik bat, sare publikoa ez delako ageri sistemaren ardatz gisa.\nJarraipen batzordea, legerako\nIrati Urdalleta Lete - Gurutze Izagirre Intxauspe\nEusko Legebiltzarrak onetsitako hezkuntza itunari leial izango zaion legea ontze aldera, batzorde bat eratu dute. Lidergoa Jaurlaritzak izango du, baina alderdiek informazioa eskatu ahal izango dute\n«Publifikazioarena ez dago gure helburuen artean»\nEizagirrek esan du Kristau Eskolak legeak zehaztutako baldintzak beteko dituela finantzaketa publikoa jasotzeko, baina oinarrian dituen «balio humanistei» uko egin gabe.\nJaurlaritzak eskura ditu Hezkuntza Legea ontzeko oinarriak\nEusko Legebiltzarreko osoko bilkuran, hezkuntza akordioa onartu dute, lau alderdi nagusien babesarekin. Bildarratzek legebiltzarraren agindua betetzeko konpromisoa hartu du


Establezimenduaren errotuloa - Agiri-ereduen bankua - Euskara - Eusko Jaurlaritza - Euskadi.eus\nTresneriaren eta produktuen errotuluak\nKarguen / Lanbideen errotuluak\nMezu arrunten errotuluak\nIdazpurudun orriak eta gutun-azalak\nEstablezimenduaren eta atalen zigiluak\nDiseinua oso garrantzitsua izango da, errotuluaren erakargarritasuna guztiz baldintzatuko duelako. Beraz, testuari ez ezik, testu hori aurkezteko moduari ere erreparatuko diogu, eta nahi izanez gero irudiak eta ikurrak txertatu ahal izango ditugu.\nEuskara nola nabarmendu\nBestetik, errotulu elebiduna sortu behar badugu, euskarari lehentasuna emango diogu aurretik kokatuz. Tipografia ere erabil daiteke euskara nabarmentzeko, letra tamaina handiagoa edota letra lodia erabiliz.\nArrandegia / Pescadería\nEuskara jatorra eta zuzena erabili\nEstablezimenduaren izen generikoa idaztean, kontuan izango dugu hitzez hitzeko itzulpenak ez direla beti egokiak izaten. Hortaz, euskarazko testua erredaktatzerakoan, formula jator eta naturalen alde egingo dugu.\nLexiko egokia erabiltzeaz gain, gramatikari dagokionez, zuzen idatzi behar da. Esaterako, behin baino gehiagotan ikusi ditugu horrelako testuak:\nHorrelakoak guztiz okerrak dira, euskaraz hitzak mugatu egin behar ditugulako.\nAzken eguneratzea: 2008/02/11